text:
Bibiliya yanditswe ryari kandi gute?
Bibiriya yanditswe ryari kandi gute?
Umwanditsi wa mbere wa Bibiliya ni MOSE
yanditse igitabo cya mbere cya YOBU
acyandikiwe I MIDIYANI mu 1486 mbere ya
Yesu Kristu ( Av.Jc ).
Igitabo cyanditswe nyuma y’ibindi ni
IBYAHISHUWE cyanditswe n’intumwa YOHANA
ari i PATIMO muri 95 ( Nyuma ya Yesu Kristu
( Ap.Jc ). Ibitabo 39 byo mu isezerano rikuru
byanditswe imyaka isaga igihumbi ( 1000 ) ,
naho ibindi 27 byo mu isezerano rishya
byandikwa mbere y’uko ikinyejana cya 1 cya
nyuma ya Kristo kirangira. Ni ukuvugako
ugereranije kwandika BIBILIYA byatwaye
imyaka isagaho gato 1600.
Bibiliya yanditswe n’abantu batandukanye
barimo:
– Abami : Dawidi, Salomo
– Abarobyi : Yohana
– Abakarani : Ezekiyeli, Matayo
– Abaganga : Luka
– Abashumba : Amosi
Waruzi ko Bibiliya yandikiwe ahantu
hatandukanye:
– Sinayi: Itangiriro
– Imidiyani: Yobu
– Palesitina: Yesaya
– Mesopotamiya: Ezekiyeli
– Aziya nto: I Korinto
– Ubugereki: Abaroma
Menya uburyo Bibiliya yanditswe mu ndimi
zitandukanye:
– Isezerano rya kera ryanditse mu
GIHEBURAYO keretse imirongo micyeya yanditswe
mu Runyarameya.
– Isezerano rishya ryanditswe mu KIGIRIKI.
– Bibiliya ya mbere ihindurwa yanditswe na
Yohana Wycliffe ayihindura mu cyongereza mu
1382 kugeza mu 1386 ubu Bibiliya imaze
gusobanurwa mu ndimi zirenga 1100.
Sobanukirwa nuko Bibiliya Yera iteye :
Bibiliya yera igabanyijemo imigabane ibiri ;
– Isezerano rya kera rifite ibitabo 39
– Isezerano rishya rifite ibitabo 27
– Bibiliya yera yose ifite ibitabo 66
– Ifite Ibice 1189
– Ifite Imirongo 31.175
– Ifite Amagambo 810.697
– Ifite Inyuguti 3.866.480
* Igice kirekire kiri muri Bibiliya ni Zaburi
119, gifite imirongo 176
* Igice kigufi kiri muri Bibiliya ni Zaburi 117,
gifite imirongo biri
* Umurongo muremure muri Bibiliya uboneka
muri Esiteri 8: 9
* Umurongo mugufi muri Bibiliya uboneka mu
Kuva 20: 13, 15.
* Umurongo uri hagati muri Bibiliya uboneka
muri Zaburi 118 : 8 ni ukuvugako ugabanyamo
Bibiliya kabiri.
* Izina rirerire muri Bibiliya riboneka muri
Yesaya 8: 1 ni ‘’MAHERISHALALI
HASHIBAZI’’
* Izina rigufi muri Bibiliya riboneka muri 2
Abami 17: 4 ni ‘’ SO ’’ yari Umwami wa
EGIPUTA.
* Igitabo kitabonekemo ijambo Imana muri
Bibiliya ni muri ESITERI.
* Igitabo gisoza isezerano ryakera ni MARAKI
* Umwami uvugwa muri Bibiliya wayoboye
akiri muto afite imyaka irindwi ni YOWASI (2
Ingoma 24 :1)
* Imigabane minini igize isezerano rishya ni
ibiri (2) ariyo:
– Ibyakozwe n’intumwa
– Ibyahishuwe
* Menya Imisozi yahawe umugisha nkuko biri
muri Bibiliya:
– SINAYI
– KALVALI
– KARUMERI
– ELAYONO
Mbashimiye uburyo mwakiriye ubu bumenyi
kuri Bibiliya kandi mbifuriza
kurushaho gusobanukirwa ndetse no gukunda
gusoma iki gitabo ( Bibiliya ) gifite agaciro ku myizerere yacu knd ninayo ibitse amasezerano
Source: Social Media


c: text/html

text:
Abaturage bo mu Murenge wa Nyabirasi mu Karere ka Rutsiro batangajwe n’inyoni ifite ibirango byo mu gihugu cya Pologne ku mugabane w’i Burayi yaguye iwabo, ikanazana imico batamenyereye yo kurumana.
Iyi nyoni nini ishushe (isa) nk’igisiga cya Sakabaka gisanzwe kimenyerewe mu Rwanda yatoraguwe n’abana bari baragiye mu ishyamba, bahita bayitahana.
Abaturage bo muri aka gace batari bamenyereye iyi nyoni baje kuyireba, maze batungurwa n’uko yarumye umwe mu baje kuyishungera witwa Mukangoga Anastasie, agakomereka bikaba ngombwa ko ajya kwa muganga.
Bahise bihutira kuyigeza ku Murenge wa Nyabirasi kugira ngo babafashe kumenya inkomoko yayo na cyane ko bo batari bayimenyereye.
Niyonzima Tharcisse, Umuyobozi w’Umurenge wa Nyabirasi yabwiye Imvaho Nshya ko iyo nyoni ikomoka muri Pologne nk’uko byagaragajwe n’ibirango byayo.
Yagize ati “Icyo gisiga cyari cyanditseho ngo F68, Poland BN 5540,6 Dansk 5540 BN“
Uyu muyobozi avuga ko bahise bihutira kumenyesha Ikigo cy’igihugu gishinzwe iterambere (RDB), ibasaba kuyishyikiriza umuryango Forest of Hope Association ukorera mu ishyamba rya Gishwati.
Umuhuzabikorwa w’uyu muryango Thierry Aimable Inzirayineza yabwiye Imvaho Nshya ko iyo nyoni bayirekure ikaguruka nk’uko RDB yari yabibasabye, gusa ngo ishobora kuba itarageze kure kuko yari inaniwe.
Inzirayineza yavuze ko bavuganye n’abo muri Pologne bakabemerera ko inyoni ari iyabo.
Ati “RDB yabajije ba nyira yo bo muri Pologne bitewe n’umwirondoro wari wanditse kuri iyo nyoni bavuga ko yagurutse iva iwabo bitewe n’ubukonje.”
Ba nyiri icyo gisiga cyo mu bwoko bwa sakabaka babwiye abashinzwe ishami ryo kurengera ibinyabuzima muri RDB ko bitewe n’imbeho izo nyoni ziva iwabo zikajya gushakisha ahantu hashyushye, basaba ko iyo nyoni yarekurwa ikazagira igihe izongera gusubira iyo yavuye ku mugabane w’u Burayi nk’uko izindi zibigenza.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.

robotstxt: allowed

filter: keep


text:
Ibyiciro bya mbere byari bifite amazina yabiranganga nk’abahanya, abatindi n’ayandi, nyuma biza kugirwa bine ndetse bihindurirwa amazina benshi mu banyarwanda batishimiraga.
Muri uko kubihindurira amazina yafatwaga nk’ibitutsi kuri bamwe, yarahindutse ndetse n’amwe mu mahame yagenderwagaho mu kugena ibyiciro by’ubudehe arahinduka hagenderwa ku yandi mashya.
Hari abatari bake bacikanwe bitewe n’impamvu zitandukanye zirimo kuba byaragenwe badahari, hari n’abandi bibuze ku ntonde bitewe n’udukosa twagiye tugaragara mu iyandika ry’amazina n’abasabye guhindurirwa ibyiciro bitewe n’impamvu imwe cyangwa nk’uko Minisiteri y’Ubutegetsi bw’Igihugu ibitangaza.
Nyuma yo kubura aho babarizwa kwa bamwe mu baturage, Minisiteri y’Ubutegetsi bw’Igihugu ivuga ko bitarenze Mutarama 2017, buri munyarwanda azaba azi neza icyiciro cy’Ubudehe abarizwamo, ndetse n’ibitaranoga bikazaba byaranogejwe.
Minisitiri w’Ubutegetsi bw’Igihugu Francis Kaboneka mu kiganiro na Isango Star mu gitondo cyo kuri uyu wa 23 Ugushyingo 2016, yavuze ko bizagera muri Mutarama 2017, abataribona mu byiciro by’Ubudehe babarizwamo barabimenye.
Yagize ati “ Hari abantu batari bibona mu byiciro by’Ubudehe, bitarenze ukwezi kwa Mutarama 2017 bazaba baramaze kubimenya. »
Minisitiri Kaboneka yaboneyeho kwibutsa abantu kureka gukora amanyanga mu byiciro by’Ubudehe. Ati “ Hari abakora amanyanga bagafata abana babo bakajya kubandikisha mu yindi miryango kugira ngo bakunde babone ubufasha.”
Mu nama yahuje Minaloc n’abayobozi b’uturere twa Nyarugenge , Gasabo na Kicukiro bareba uko gahunda za VUP zihagaze, uko gukosora amakuru y’ibyiciro by’ubudehe bihagaze, ibibazo mu misanzu ya mituweli, ingamba zo gukangurira abaturage kubaka imisarane n’itangwa ry’inzititiramibu yabaye kuri uyu wa 21 Ugushyingo 2016, Umunyamabanga wa Leta muri Minaloc ushinzwe imibereho myiza no kurengera abaturage, Dr Alvera Mukabaramba na we yagarutse kuri aya manyanga.
Dr Mukabaramba yasabye abakora amakosa yo gusaba gushyirwa mu byiciro by’Ubudehe bitababereye ko baba bishyira mu bibi.
Ati “ Hari abantu bakora amanyanga bagasaba gukurwa mu cyiciro cya gatatu cyangwa icya kane ngo bashyirwe mu cya mbere, nyamara ntibazi ko hari amahirwe baba bivukije arimo kuba baba badashobora kubona inguzanyo mu bigo by’imari.”
Dr Mukabaramba yavuze ko gutinda kurangira kwa gahunda yo gushyira mu byiciro by’Ubudehe abaturage byatewe n’uko abasabye gushyirwa mu cyiciro cya mbere bari mu byo hejuru, bisaba ko bikoranwa ubushishozi.
Raporo ku ishyirwaho ry’ibyiciro by’Ubudehe, igaragaza ko abenshi bari mu cyiciro cya gatatu. Mu cyiciro cya mbere harimo ingo 376,192 zigizwe n’abantu 1 480 167. Ni ukuvuga ko ari 16% by’Abanyarwanda bose.
Icyiciro cya kabiri cy’Ubudehe kirimo ingo 703 461 zigizwe n’abantu 3 077 816 bangana na 29.8% by’Abanyarwanda bose.
Icyiciro cya gatatu cy’Ubudehe cyo kirimo ingo 1 267 171 zituwe n’Abanyarwanda 5 766 506 bangana na 53.7% by’Abanyarwanda bose, mu gihe icya Kane kirimo ingo 11,664 zituwe n’Abanyarwanda 58,069, bahagarariye 0.5% by’abatuye igihugu cyose.
Imibare igaragaza ko mu Mujyi wa Kigali ariho hari abantu benshi bifashije kuko 57.6% by’abari mu cyiciro cya kane ni ho babarizwa.


text:
Mu isuzuma ryakozwe n’Intara y’Amajyepfo kuri uyu wa Kabiri, tariki 7 Kamena 2016, ryagaragaje ko raporo z’aka karere zigaragaza ishyirwa mu bikorwa ry’imihigo, zitandikwa ku buryo bunoze kandi bugaragaza uko imwe mu mihigo yashyizwe mu bikorwa n’ibipimo byayo.
Guverineri w’Intara y’Amajyepho, Alphonse Munyantwali, yatangaje ko imihigo yifashe neza na buri muhigo ufite igitabo cyawo, gusa ko hagaragayemo amakosa yo kudahuza neza za raporo ziva mu mirenge no mu tugari, aho usanga zanditswe mu buryo butandukanye.
Yagize ati “Hari aho twabonye amakosa kuri raporo zituruka ku mirenge, ku tugari, ni byiza ko ziza zinoze, ariko noneho no guhuza raporo kugira ngo bigende neza, bisaba ko izo abantu bakora ziba zisa kugira ngo byorohereze kureba imibare n’aho akarere kageze mu mihigo.”
Umuyobozi w’Akarere ka Nyamagabe, Philbert Mugisha, yijeje ubuyobozi bw’Intara ko inama bagiriwe bagiye kuzishyira mu bikorwa bakanoza ibyo akarere kasabwe gutunganya, gafatanyije n’abakozi n’abafatanyabikorwa bako.
Ati “Hari inama zanditse hari n’izo twagiriwe aho twasuye ibikorwa, ahakiri ibyuho nk’uko byagaragaye mu mihigo hamwe na hamwe, mu ngo ndetse no mu nzego z’imitegekere y’igihugu nko ku tugari aho byabaga bimeze neza, ahandi bitameze neza, ni inshingano zacu kugira ngo hose tuhakosore.”
Muri iri suzuma, abaturage basuwe haba mu ngo cyangwa se n’aho bakorera ibikorwa by’iterambere, bagaragaje ko bamaze kwiteza imbere.
Mukandekezi Verena, umwe mu bo amateka agaragaza ko bari barasigajwe inyuma, avuga ko inka yahawe yamuvanye mu bukene.
Ati “Inka yanjye yarabyaye, ubu ndanywa amata, n’aho ndyamye nsenga Imana ngo indindire indahangarwa kuko intunze, simbumba inkono, simpinga kuko nta sambu, ariko ifumbire iragurwa nkagura ibishyimbo, amata nkagemura nkabona ibihumbi 7Frw.”
Akarere ka Nyamagabe kageze ku kigero cya 80% kesa imihigo.


text:
‘Igiseke cy’Abagore’ kigiye gukemura ikibazo cy’ababuraga ingwate n’igishoro
Abagore bagize komite y’inama y’igihugu y’abagore mu Burasirazuba basanga Gahunda y’Igiseke batangije igiye kubakuriraho imbogamizi y’ingwate n’igishoro bagatera imbere.
Hari gahunda zashyiriweho gufasha abagore zirimo n’ikigega cya BDF kibishingira ku gipimo cya 75%, ariko bamwe babura ubushobozi bwa 25% asigaye kugira ngo bahabwe inguzanyo zabafasha kwiteza imbere.
Iyi ni imwe mu mpamvu zatumye gahunda y’Igiseke itekerezwa nk’uko Uwumukiza Francoise uyobora inama y’igihugu y’abagore abisobanura. Avuga ko buri mugore azajya yizigama uko yishoboye, ushaka inguzanyo akazajya ayibona n’uwabuze ingwate Igiseke kikamwishingira.
Agira ati “Hari abagore bagera mu ngo babwira abagabo ko babonye ababaha inguzanyo bakabura igishoro abagabo ntibabyumve, ugasanga bibangamiye umugore. Turifuza kubunganira kuri ayo mafaranga y’ingwate twifashishije gahunda y’Igiseke.”
Gutangiza gahunda y’Igiseke mu Burasirazuba byatangiranye n’abagore bari muri komite y’inama y’igihugu yabagore mu turere tugize iyo ntara.
Abagize iyo komite bavuga ko iyo gahunda iziye igihe, bagasanga izakemura ibibazo byinshi ku bagore birimo n’ibyazitiraga iterambere rya bo nk’uko Uwamahoro Jovia uhagarariye inama y’igihugu y’abagore mu Burasirazuba abivuga.
Ati “Twajyaga tubona nk’umugore ugize ikibazo ugasanga uwo mwanya ni bwo abantu batangiye kwikora ku mufuka, rimwe ugasanga hari uwo biteye ipfunwe kuko nta cyo afite aributange.”
Mukankusi Flavia wo muri Komite y’akarere ka Kayonza yungamo ati “Usanga umugabo adashobora guha umugore icyangombwa cy’ubutaka ngo akijyane muri banki bamuhe inguzanyo kandi ubushobozi babufite. Kiriya giseke nigitangira abantu bakabona igishoro bazatera imbere.”
Gahunda y’Igiseke ije mu gihe hari ibindi bigega leta yagiye ishyiraho mu myaka yashize hagamijwe guteza imbere abagore, ariko byagiye bigwa mu gihombo kubera ibibazo by’imicungire mibi.
Uwumukiza avuga ko gahunda y’Igiseke ijya gutangizwa habayeho kugisha inama inzobere mu by’imicungire y’imari ku buryo nta mpungenge z’uko Igiseke kizahomba.
Igeragezwa ry’iyo gahunda ryatangiranye n’abagize komite y’inama y’igihugu y’abagore mu turere tw’intara y’Uburasirazuba, nyuma y’umwaka umwe abagore bose bakaziyinjizwamo hamaze kurebwa iterambere rya yo.


text:
Ruhango: umwihariko wa jenoside muri Kinazi
Mbere y’uko jenoside iba mu murenge wa Kinaza ahahoze ari muri komine Ntangwe, hacukuwe icyobo kini bataga bavugaga ko ari umusarane w’amashuri barimo gucukura. Iki cyobo gifite metero 30 z’ubujyakuzimu Icyi More...
Burera: Abaturage barasabwa gukurikiza amabwiriza yo kubaka ku mihanda
Umuyobozi w’akarere ka Burera arasaba abatuye b’ako karere ko nibajya kubaka ahegereye imihanda bazajya bubahiriza amabwiriza yo kubaka ku mihanda agenwa na leta. Sembagare Samuel avuga ko hagiye ho More...
Nyamagabe: ukwezi kwahariwe imiyoborere myiza kwashojwe
Umuyobozi w’akarere ka Nyamagabe ushinzwe imibereho myiza Byiringiro Emile Kuri uyu wa kane tariki ya 12/1/2012, hashojwe amarushanwa yateguwe mu kwezi kw’imiyoborere myiza, mu mbyino, indirimbo, More...
Rulindo: ababana n’ubumuga bitabiriye amarushanwa yo kwiruka
Muri gahunda y’ukwezi kw’imiyoborere myiza, tariki 07/01/2012 ababana n’ubumuga bo mu mirenge itandukanye mu karere ka Rulindo, bisiganwe metero ijana mu byiciro by’ abagore ndetse n’ More...


text:
"Mube maso! Mukomerere mu byo mwizeye, mube abagabo nyabagabo mwikomeze" - 1Abakorinto 16:13).
Ababyeyi bafite inshingano ikomeye cyane kubana babo. Muri izo nshingano harimo n’ iyo kubategurira kwakira umwami Yesu, bagakura biteguye kandi biringiye Umwami.
Ku isi hari iminsi mikuru abantu bizihiza, nka tariki ya 21 z’ukwezi kwa gatandatu ufatwa nk’ umunsi mpuzamahanga w’ umubyeyi w’umugabo. Ku babyeyi , hari ibintu bakwiye kuzirikana mu gihe cyose wifuriza umwana wawe n’imibereho ye y’ ahazaza.
Dore bimwe mu byo ukwiye gusabira umwana Imana yaguhaye:
•Senga kugira ngo umwana wawe azamenye neza kandi asobanukirwe n’uburyo Yesu yaducunguye.
•Senga kugira ngo umwana wawe azagire imibereho itinya kandi yubaha Umwami Yesu.
•Senga ngo umwana wawe azagire umutima ubabazwa n’abazimiye.
•Senga ngo umwana wawe azakunde kubaha.
•Sengera umwana wawe azakurane imico nk’ iya Kristo (Luka 2:40)."Nuko uwo mwana arakura, agwiza imbaraga, yuzuzwa ubwenge kandi ubuntu bw’Imana bwari muri we……Yesu akomeza kugwiza ubwenge, abyiruka ashimwa n’ Imana n’ abantu"- (Luka 2:52).
•Saba kugira ngo umwana wawe azakure ashaka kandi akunda kubeshwaho n’ijambo ry’Imana.
•Senga kugira ngo umwana wawe azumve, amenye kandi azirikane ijwi ry’Imana.(1 Samuel 3:10) "Maze Uwiteka araza ahagarara aho, aramuhamagara nk’ubwa mbere ati "Samweli, Samweli!" Na we ati "Umbwire kuko umugaragu wawe nteze amatwi."
•Senga kugira ngo umwana wawe azakunde kwiga.
•Senga kugira ngo umwana wawe azagire inyota yo kumenya ukuri.
•Senga ngo umwana wawe azakunde ibyo Imana ikunda. Kandi yange ibyo Imana yanga.
•Senga kugira ngo umwana wawe azarindirwe mu mababa y’ Umukiza.
•Senga kugira ngo umwana wawe azagire incuti zubaha Imana
•Senga kugira ngo umwana wawe azagire umugore/umugabo wubaha Imana.
•Sabira umwana wawe ngo azubahe abayobozi (Mu nzego zose).
•Senga ngo umwana wawe azubahe Imana mu buzima bwe bwa buri munsi.
•Senga kugira ngo umwana wawe azakunde kubahisha no kubaha Imana.
•Senga kugira ngo umwana wawe azakunde gukuza no gukoresha impano Imana yamuhaye.
•Senga kugira ngo umwana wawe azakunde gukorera no gufasha abandi.
•Senga kugira ngo umwana wawe azakunde umwami Yesu n’umutima we wose.
•Senga kugira ngo umwana wawe azashishikazwe no kumenya ukuri no kukugeza ku bandi.
•Senga kugira ngo umwana wawe azakure aha agaciro ubumuntu.
•Senga kugira ngo umwana wawe azagire imyumvire mizima ku by’ubugingo buhoraho.
•Senga kugira ngo umwana wawe azahorane amashimwe no gusingiza Imana mu kanwa ke.
•Senga kugira ngo umwana wawe azabashe guhamya niyo yaba ariwe wenyine abandi bose bamuhanye.
•Senga kugira ngo umwana wawe azakure kandi ashikame mu rugendo no mu gakiza ka Yesu yaduhaye. Copyright © 2015 by Harvest Ministries.


text:
Ku itariki 15 Gashyantare, abanyeshuri bagera ku 175 biga muri Complexe Scolaire de la Fraternité, riherereye mu kagari ka Nengo, Umurenge wa Gisenyi, mu karere ka Rubavu, bahawe ubumenyi ku icuruzwa ry’abantu. Usibye abanyeshuri kandi, iki kiganiro kitabiriwe n’abarezi n’abayobozi b’iri shuri.
Ibi babyigishijwe na Inspector of Police (IP) Solange Nyiraneza, akaba ashinzwe imikoranire ya Polisi y’u Rwanda n’abaturage ndetse n’izindi nzego hagamijwe ubufatanye mu kwicungira umutekano.
IP Nyiraneza yababwiye ko abakora iki cyaha bizeza abo bashaka kujya gucuruza ko bazabaha cyangwa bakabashakira amashuri n’akazi byiza mu bindi bihugu.
Yakomeje abasobanurira ko iyo babagejejeyo babaka ibyangombwa byose, bakabafata bugwate, hanyuma bakabakoresha imirimo ivunanye kandi nta gihembo, ndetse bakabashora mu bindi bikorwa by’urukozasoni.
Yababwiye ati:”Nta mwanya mukwiye guha bene uwo muntu kuko nta cyiza kiba kimugenza, ahubwo nihagira ubizeza ibyo bitangaza, muzahite mubimenyesha Polisi y’u Rwanda.”
IP Nyiraneza yabagiriye kandi inama yo kunyurwa n’ibyo bahabwa n’ababyeyi babo cyangwa abandi babarera aho kurarurwa n’ibishobora kubashyira mu kaga.
Yababwiye kandi kwirinda ibiyobyabwenge by’ubwoko bwose kuko, uretse kuba ubwabyo bibujijwe, bishobora gutuma bishora mu busambanyi bukurikirwa rimwe na rimwe no gutwara inda zitateganyijwe, no kuva mu ishuri.
Yabasabye kujya na none baha Polisi y’u Rwanda amakuru ajyanye n’ihohoterwa rishingiye ku gitsina, ryaba iryabakorewe ubwabo cyangwa iryakorewe undi muntu.
Umuyobozi w’iri shuri, Munana Valentin yashimye Polisi y’u Rwanda kuri ubwo bumenyi yahaye abo banyeshuri, kandi abasaba gukurikiza ibyo bigishijwe.


text:
Ubuhamya: Yatandukanije inyanja mbyirebera!!
“ Yesu Kristo uko yari ari ejo, n’uyu munsi niko ari kandi niko azahora iteka ryose” Abaheburayo 13:8
Hari igihe dusoma amagambo yo muri bibiliya , umuntu akayafata nk’inkuru ariko ni ukuri gusa. Najyaga nibaza ukuntu inyanja yatandukanye abisirayeri bakayambuka nkabambuka kubutaka , nkumva simbishyikira , ariko nanjye nabonye Imana itandukanya inyanja ndatambuka nkuwambuka ku butaka .
Hari umuntu twabanye igihe kirekire akajya iteka atubwira ngo buri muntu navuge ikintu Imana yigeze kumukorera atazibagirwa na rimwe kugeza avuye mu mubiri cyangwa se Yesu agarutse. Nanjye icyo ngiye kuvuga sinzakibagirwa.
Hari mu ntambara ya 94 nari mfite imyaka 19, ubwo amasasu yavuze ari menshi cyane Kigali, abantu bariruka ntanuwamenyaga aho yirukira, urusaku rw’amasasu ntirwatumaga umenya icyerekezo. Twaragiye rero tunyura Mont Kigali Nyabarongo. Igitangaza ngiye kubabwira cyabereye ahitwa Kamonyi ya Gitarama, ntabwo nzibagirwa gukora kw’Imana mu isi y’ababaho. Njye nabo tuvukana twari nka 8, tuhageze abantu ntibari bacyumva urusaku rw’amasasu, noneho bashira impumu bibuka ko hari abantu basigaye badapfuye. Ubwo bahise banyicazanya n’abo tuvukana aho nyine kuri bariyeri bati aba baruzuza icyobo kiri hafi aha.
Twagiye kubona tubona abantu bambaye amakoma, fafite intwaro za gakondo baje badusatira bavuza amafirimbi batubaza bati ubundi mwitwa bande? Nuko turivuga amazina , tukanongeraho naho twigaga kuko nigaga secondaire muwa gatanu.
Aho kuri bariyeri, habonetse umwana w’umusore muto rwose, afata mu mutwe amazina yacu aragenda ngo abwira mama we na bashiki be ati disi hari abana bagiye kwicira kuri bariyeri ! Mu kanya gato twagiye kubona tubona , abana b’abakobwa nka 3 tutazi, tubonye ubwa mbere baraje bavuganye n’abantu bo kuri bariyeri bati disi bano bana turigana ! Nibwo baje kudusuhuza, bakajya badusuhuza mu mazina, bati uraho Ali! Yooo ku ishuri se bite!!
Nawe urumva nta gisubizo nari mfite naramushubije nti ni ibi mureba, baradusuhuza twese barigendera!! ( Ntituzi aho bavuye ntituzi aho bagiye, igitangaje ni ukuntu umuntu adusuhuza ntiyibaze ko nawe byatuma bamwica!!).
Twiriwe twicaye kuri iyo bariyeri , batubwirako bagiye gushaka nyumbakumi bakamumenyesha ko bagiye kutwica, bigeze nimugoroba, twumvaga twiyejeje twiteguye gutaha mu gihugu cyo mu ijuru, babantu bambaye amakoma bagaruka bavuza amafirimbi menshi bati” nyumbakumi twamubuze, none nimuze tubajyane iwabo wa babana babashuhuje, mugende babahe amazi yo kunywa, ejo nyumbakumi navuga ko tubica tuzabica, navuga ko tubareka tuzabareka ” natwe tuti iwabo wababana ntituhazi, batujyanayo.
Aha niho mvuga nti nabonye Imana itandukanya inyanja ndabyirebera n’amaso yanjye, kandi nkavuga ngo uko Yesu yari ari niko akiri kandi niko azahora. Batujyanyeyo, mama wa babana ari nabwo atubonye bwa mbere, n;abana be ntitwiganaga nabo ni ubwa mbere bari batubonye, aza yihutira kudusanganira, nawe ibaze abana nka 8 bo muri 94, aduhobera n’ubwuzu bwinshi ati yoooo, muraho bana banjye, aduha amazi turoga, turanywa, turarya dore ko ntanuwaherukaga kurya….. .Abicanyi badusize aho baragenda.
None turiho, muri abo bana bose twari kumwe, intambara yarangiye ntawe upfuye, Yesu yagiye aca inzira aho zitari, ndamushimye. Ni uwo kwizerwa.
Alice Rugerindinda


text:
Iyi ni sauce nziza ,iryoha wakoresha mu gihe watetse steak cyangwa filet y’inka(ikimasa)
Kugira ngo iyi sauce yawe iryohe ugomba gukoresha umufa w’inyama z’inka cyangwa inkoko utarimo amazi menshi usa nk’uwakamye kugira ngo urusheho kuryoha,
Umufa utashoboye k’uwukora wakoresha vin itukura ariko uburyohe ntibwaba ari bumwe.
Ibikoresho
Poivron 1 y’umutuku
Poivron 1 y’icyatsi
Igitunguru 1 cy umutuku
Gousse d ail 2 (garlic clove)
Umunyu
Poivre
Amavuta ya olive cyangwa ay’inka
Ikiyiko kimwe n’igice cya poudre de paprika
Urusenda
Bouillon wakoze cyangwa vin y’umutuku cyangwa umweru
Mililitiro 50 za vodka
Isosi y’inyanya (inyanya gusa ziseye)
Crème fraiche
Uko ubikorwa
Mu isafuriya nini shyiramo amavuta ya olive cyangwa ay’inka utereke ku muriro
Katiramo igitunguru,poivron hamwe na garlic(ail)
Ongeramo umunyu,poivre na paprika
Ongeramo ya bouillon cyangwa vin
Gabanya umuriro ,upfundikire,utegereze iminota 10,nirangira upfundure ureke umwuka uvemo
Sukamo vodka, maze uhengeke gato kugira ngo umuriro ugere hose noneho urindire gato uzime
Ongeramo inyanya hamwe na crème fraiche kugira ngo isosi ifate
Yibike ahantu hashyushye ariko hatari ku muriro.mugihe uri gutegura steak
Utegure steak n’isosi hamwe n’ibirayi, amashaza cyangwa imiteja na salade ya laitue.
Isosi stroganoff
Iyi ni sauce nziza ,iryoha wakoresha mu gihe watetse steak cyangwa filet y’inka(ikimasa)
Labels: guteka, ifunguro ribanza, igikoni


text:
Abakristo benshi bibaza cyane kuri iki kibazo. Abaririmbyi benshi baririmba indirimbo z’isi baba bafite ubuhanga muri iyi mpano cyane. Abantu benshi bemeza ko indirimbo z’isi zituma bidagadura. Hari indirimbo nyinshi z’isi zifite injyana nziza, zivuga ku bintu abantu bibazaho, zifite n’ubutumwa bwiza. Kugira ngo wemeze niba bikwiye cyangwa bidakwiye ko wumva indirimbo y’isi, hari ibintu bitatu by’ingenzi ugomba kwitaho:
1) Intego y’indirimbo
2) Injyana yayo
3) Amagambo akubiyemo
1) Intego y’indirimbo: Ese ni indirimbo yakorewe guhimbaza Imana, cyangwa se Imana ikeneye ko abantu baruhurwa nayo? Umuririmbyi w’icyamamare muri Bibiliya, umwami Dawidi yaririmbaga mu rwego rwo kuramya Imana (Zaburi 4:1; 6:1; 54, 55; 67:1; 76:1). Iteka iyo umwami Sawuli yaterwaga n’imyuka mibi yahamagaraga Dawidi agacuranga inanga ye imyuka mibi ikamuvamo (1Samweli 16:14-23). Abisirayeli nabo bakoreshaga ibyuma bicuranga kugirango bamenyeshe abantu ibyago bigiye kuba (Nehemiya 4:20) no gutungura abanzi babo (Abacamanza 7:16-22). Mu isezerano rishya intumwa Pawulo yigishaga abakristo guterana ishyaka mu ndirimbo “ Mubwirane zaburi n’indirimbo n’ibihimbano by’Umwuka, muririmba, mucurangira Umwami wacu mu mitima yanyu”(Abefeso 5:19). Bityo rero, tubona ko impamvu y’ingenzi yo kuririmba atari ukuramya Imana gusa ahubwo ishobora no kuba guhumurizanya no kuruhurana mu Mana.
2) Injyana y’indirimbo: Ikibabaje n’uko ikibazo cy’injyana y’indirimbo gishobora kuba impamvu yo kutavuga rumwe mu bakristo. Hari abakristo babona bidakwiye gushiramo ibyuma bicuranga mu ndirimbo. Hari abandi bumva hakinwa indirimbo zo kwizera za kera zigenda buhoro. Hari abandi bumva haririmbwa izifite injyana zigezweho kandi zihuta. Hari n’abandi bumva baramya neza iyo bari mu bitaramo aho baririmba injyana za roke (Rock). Aho kuzirikana ko aya matandukanirizo aterwa n’ibyo umuntu akunda ku giti cye n’imico itandukanye y’abantu, abakristo bamwe bahitamo guhita bemeza ko ubwoko bwa muzika bemera aribwo bushingiye kuri Bibiliya gusa, ko ubundi bwose butejejwe, butari ubuva ku Mana ndetse ko ari ubuva kuri Satani.
Nta hantu na hamwe Bibiliya inenga ubwoko ubwo aribwo bwose bwa muzika . Nta n’ahantu Bibiliya itwereka ubwoko bw’ibyuma byo gucuranga bitari ibiramya Imana. Bibiliya ivuga gusa ibyuma bimwe byo gucuranga by’imirya n’ibisuma nk’umuyaga. Nubwo Bibiliya itavuga byeruye ingoma za kijyambere (Drums), ivuga k’ubundi bwoko bw’ingoma bavugisha amaboko (Ishako cyangwa Percussions mu ndimi z’amahanga) (Zaburi 68:26; Ezira 3:10). Hafi ubwoko bwose bwa muzika bugezweho ni uruvange rw’ibi, bitandukanira gusa k’umuvuduko cyangwa k’uburyo birangurura. Nta hantu twashingira muri Bibiliya kugirango twemeze ko ubwoko runaka bwa muzika ari ubutejejwe cyangwa budashimwa n’Imana.
3)Amagambo akubiye mu ndirimbo: N’ubwo intego y’indirimbo n’ubwoko bw’injyana yayo bidashobora kwemeza niba umukristo agomba kumva indirimbo y’isi, amagambo akubiyemo yo agomba kwitabwaho cyane. N’ubwo hatavuga m’uburyo bweruye kuri muzika, mu Bafilipi 4:8 hadufasha kumenya neza ubwoko bw’amagambo akwiriye gukoreshwa mu ndirimbo. “Ibisigaye benedata iby’ukuri byose, ibyo kubahwa byose, ibyo gukiranuka byose, ibiboneye byose, iby’igikundiro byose, n’ibishimwa byose, nihaba hariho ingeso nziza kandi hakabaho ishimwe abe aribyo mwibwira”. Niba tugomba kwibaza kuri ibyo byose bivuzwe haruguru, ninabyo bigomba kuba muri twe binyuze mu ndirimbo n’amagambo yazo. Ese amagambo y’indirimbo z’isi ashobora kuba ay’ukuri, ayo kubahwa, ayo gukiranuka, aboneye, y’igikundiro, ashimwa n’abantu? Niba bishoboka rero ntabwo ari bibi ko umukristo yakumva indirimbo y’isi ariko ikubiyemo ibyo byose.
Nyamara indirimbo nyinshi z’isi ntabwo ziba zikubiyemo ibyo dusanga mu Bafilipi 4:8. Indirimbo nyinshi z’isi zituma abantu bahinduka mu mico ndetse bakaba babi bagatakaza ubumuntu no kwiyubaha. Niba indirimbo ihimbaza ibyo Imana idashaka, umukristo ntagomba kuyitega amatwi. Nyamara hari izindi ndirimbo nyinshi zitavuga Imana ariko zigisha abantu indangagaciro za gikristo nk’ubupfura, kugira ingeso nziza no gukiranuka mu bintu byose. Niba indirimbo ivuga ku rukundo, yigisha abantu urukundo nyakuri no kugira urukundo rwejejwe, igomba kumvwa no kwishimirwa n’ubwo ntaho yaba ivuga Imana cyangwa Bibiliya.
Ikintu cyose umuntu ashira mu bitekerezo bye nicyo kiranga imivugire ye n’ibikorwa bye. Ibi nibyo mu Bakorosayi 3:2,5 no mu Bafilipi 4:8 hatubwira. Mwimike ibitekerezo byera muri mwe. 2 Abakorinto 10:5 hagira hati: “Dukubita hasi impaka n’ikintu cyose cyishyiriye hejuru kurwanya kumenya Imana, dufata mpiri ibitekerezwa mu mitima byose ngo tubigomorere Kristo”. Ibi byanditswe biduha ishusho y’ubwoko bwa muzika tudakwiye gutega amatwi.
Uko biri kose ubwoko bwiza bw’indirimbo ni ubuhimbaza bukanaramya Imana. Abakristo bafite impano yo kuririmba bashobora gukoresha hafi ubwoko bwose bwa muzika, yaba ubwihuta (Rock,zouk), ubugenda gake (Slow), ubw’umudiho (Rap, Reggae)…. Nta bwoko bwa muzika bwihariye butemewe. Ahubwo amagambo akubiye mu ndirimbo niyo yemeza niba umukristo yemerewe kumva iyo ndirimbo. Niba hari ikintu gituma utekereza cyane cyangwa winjira mu bintu bitaramya Imana icyo ni icyo kwirindwa


text:
mar.
08
mars
2011
ISOMO RYA MBERE
Ivugururamategeko (lvug 30,15-20)
Musa abwira imbaga y’Abayisraheli ati 15«Dore uyu munsi nshyize imbere yawe ubugingo n’amahirwe, urupfu n’ibyago; 16kuko uyu munsi ngutegeka gukunda Uhoraho lmana yawe, kugenda mu nzira ze, kwita ku mategeko ye, ku mabwiriza ye no ku migenzo ye. Nukora utyo uzagira ubugingo, uzororoka ugwire, kandi Uhoraho lmana yawe azaguhera umugisha mu gihugu ugiyemo kugira ngo ukigarurire. 17 Ariko umutima wawe nuraruka ntumwumvire, ukemera kujya kunamira imana zindi kandi ukazikorera, 18uyu munsi nkubwiye neruye yuko muzarimbuka, muzime rwose, mwoye kubaho igihe kirekire mu gihugu ugiye kwivinjiramo umaze kwambuka Yorudani, kugira ngo ukigarurire. 19Uyu munsi, ijuru n’isi mbitanzeho abagabo bazabashinja: nashyize imbere yanyu ubugingo n’urupfu, umugisha n’umuvumo. Hitamo rero ubugingo, kugira ngo wowe n’abazagukomokaho mubeho20mukunda Uhoraho Imana yawe, mwumvira ijwi rye kandi mumwizirikaho. Bityo uzabaho mu gihugu Uhoraho yarahiye kuzaha abasokuruza bawe, Abrahamu, Izaki na Yakobo.»
ZABURI (Zab 1, 1-2, 3-4a, 4b-6)
Inyik/ Hahirwa umuntu wiringira Uhoraho!
Hahirwa umuntu udakurikiza inama y’abagiranabi,
Akirinda inzira y’abanyabyaha,
kandi ntiyicarane n’abaneguranyi,
ahubwo agahimbazwa n’amategeko y’Uhoraho,
akayazirikana umunsi n’ijoro!
Ameze nk’igiti cyatewe iruhande rw’umugezi,
kikera imbuto uko igihe kigeze,
kandi amababi yacyo ntagire ubwo arabirana;
uwo muntu ibyo akora byose biramuhira.
Naho ku bagiranabi si uko bigenda:
Bo bameze nk’umurama uhuhwa n’umuyaga.
Ni cyo gituma ku munsi w’urubanza batazegura umutwe,
n’abanyabyaha ntibazajye mu iteraniro ry’intungane.
Kuko Uhoraho yita ku nzira y’intungane,
naho inzira y’abagiranabi ikagusha ruhabo.
IBANGONDIRIMBO RIBANZIRIZA IVANJILI (Mt4,17)
Amagambo yawe Nyagasani,
aturuka kuri Roho kandi agatanga ubugingo.
«Nimwisubireho, - Uwo ni Nyagasani ubivuga-,
Kuko Ingoma y’ijuru yegereje!»
Amagambo yawe Nyagasani,
aturuka kuri Roho kandi agatanga ubugingo.
IVANJILI
+ Luka (Lk 9, 22-25)
Muri icyo gihe, 22Yezu abwira abigishwa be ati «Umwana w’umuntu agomba kuzababara cyane, agacibwa n’abakuru b’umuryango, n’abatware b’abaherezabitambo, n’abigishamategeko,akicwa kandi akazazuka ku munsi wa gatatu.» 23Nuko akabwira bose ati «Niba hari ushaka kunkurikira yiyibagirwe ubwe, aheke umusaraba we maze ankurikire! 24Kuko uzashaka gukiza ubugingo bwe, azabubura; naho uzahara ubugingo bwe ari jye agirira, azabukiza. 15Umuntu watunga iby’isi yose, ariko akabura ubugingo bwe cyangwa akabwangiza, byaba bimumariye iki?»


text:
Wiringire Uwiteka n’umutima wawe wose, we kwishingikiriza ku buhanga bwawe.Imigani 3:5
Kwizera Imana nta condition nimwe nicyo gitanga amahoro; nta bwenge, nta mafaranga,nta cyubahiro gishobora gusimbura Imana mu buzima bw’umuntu. Yewe nibyo dufite byose uyu munsi ni Imana yashimye ko biba uko. UMVA kubaha Uwiteka niko kwigisha ubwenge, kandi kwicisha bugufi kubanziriza icyubahiro. Imigani 15:33. Ariko iby’Imana biratangaje, ngo kugira ngo uzahabwe icyubahiro habanze kwicisha bugufi maze Imana izakuzamure mu gihe gikwiriye.
Niba wiringira Imana koko iri ryakubera isengesho:Mana yanjye ni WOWE nizera, ndakubaha kandi nzubahisha izina RYAWE mu bihe bisanzwe n’ibidasanzwe. Uzanyigishe ubwenge kandi GUCA BUGUFI bizagendane nanjye iminsi yose. Urabizi ko ngukunda kandi nkunda ijambo ryawe. Aminaaaaa, Ivan T


text:
Umuyobozi wa Societe civile aratangaza ko Umunyamabanga wa Leta ,Me Evode Uwizeyimana ari umwe mu bashatse gutekinika Perezida Kagame ubwo yazibiranyaga Musenyeri Nzakamwita kugira ngo atagaragaza ibibazo biri mu miryango.
Umuyobozi wa Societe civile aratangaza ko Umunyamabanga wa Leta ,Me Evode Uwizeyimana ari umwe mu bashatse gutekinika Perezida Kagame ubwo yazibiranyaga Musenyeri Nzakamwita kugira ngo atagaragaza ibibazo biri mu miryango.
Nyuma y’igihe gito inama y’umushyikirano irangiye, umuyobozi wa Sosiyeti Civile mu Rwanda yaganiriye na kimwe mu binyamakuru bikorera mu Rwanda atangaza ko abayobozi benshi batekinika Perezida Kagame bashaka kugaragaza ibyiza bakora bagahisha ibibi bikorwa.
- Edouard Munyamariza umuyobozi wa Societe civile mu Rwanda
Ngo abashatse kugaragaza ibibi baniganwa ijambo ibyo ntibimenyekane ngo bikosorwe.
Mu kugaragaza ko iki kibazo koko gihari, uyu muyobozi yagarutse ku mwiherero wabereye mu karere ka Gatsibo muri uyu mwaka, aho Perezida Paul Kagame ubwo yagarukaga ku kibazo cya ruswa, yabajije abayobozi bari aho impamvu badatumira umuyobozi wa transparency Rwanda ngo na we ajye aza muri ibyo biganiro.
Umukuru w’igihugu icyo gihe yavuze ko bishoboka ko abo bayobozi baba batinya ko yaza akavuga amabi yabo.
Sosiyete Sivile yo kandi ivuga ko n’ugerageje kugaragaza ikibazo cy’ibitagenda, bamwe muri abo bayobozi bashaka uburyo bwose bamubuza kuvuga. Ibi ngo byagaragaye mu nama ya 14 y’umushyikirano.
- Me Uwizeyimana Evode umwe mu bashatse gutekinika Perezida Kagame
Yunzemo ati “Umuyobozi wese ukunze kujya mu kwihagararaho ngo ikibazo kitagarara, ntabwo ari byo, mwabonye uko Musenyeri yagaragaje ikibazo kiri mu muryango ariko Evode akamwuka inabi, uyu muyobozi (Evode) ni we wagombye kuba abizi kurusha abandi bose kubera ko we ari mu butabera kandi azi imanza za gatanya zihari, arazizi ku rwego rw’igihugu uko zingana, ni ukuvuga ko ahubwo yagombye kuba ariwe ufite icyo yabivugaho cyane kurusha undi uwo ariwe wese, aho kujya kuvuga ko nta bibazo bihari cyangwa gupfobya uwabivugaga.
Ibi ni ukugaragaza ko hari abayobozi koko bashaka guhisha ibibazo igihugu gifite.”
Uyu muryango uvuga ko gushima ari byiza ku byakozwe , ariko iyo harimo ikintu kitagenda neza ari ngombwa ko bivugwa bigashakirwa umuti urambye.
Nkindi Alpha
Ibitekerezo
Ndabona abenshi bagaya evode kuko yakoresheje amagambo adakwiye kubwirwa umuntu nka mgr.kandi nibyo kuko biriya nukurengera.byashoboka ko ugaragaza ko utemeranya n'umuntu kandi ukabikora mu kinyabupfura. gusa ibibazo biri mu miryango mu rwanda biri n'ahandi henshi kw'isi.nk'abanyarwanda tugomba gushaka ingamba zo guhangana nabyo. Kanda hano umusubize
Jye uriya musenyeri namugayiyeho yavuze ngo UMUTEKANO NGO TWUNVA KO UHARI none se we aba muruhe Rwanda kuburyo atawubona namasoye? jye nagaye iriya nvugo rwose kuburyo nange iyomba muririya nama atari kungendana. Kanda hano umusubize
ubwo c wowe ushatse kuvuga ko abantu Bose bari muri iriya nama batabivuzeho ko Uzi gisesengura kubarusha? wagiye ureka guta umurongo wibyo abantu bari kuvugaho ,ko havugwaga evode namagambo ye harubwo havugwaga ibyo mgr yavuze? iyo ni hors sujet Kanda hano umusubize
Ahubwo niwowe uri hors sujet, kuko Evode ntiyivuganaga: sujet ni Mgr et son interlocuteur Me Evode. So kubavugaho bombi nukuzuzanya no gusangiza ibitekerezo abandi basomyi b'iyi site. Murakoze Kanda hano umusubize
Evode niba ahubuka mu mureke abamushyizeho bazabimubaza.Ahubwo abashinze amategeko ndetse na Evode arimo ndetse n'inteko imitwe yombi bazarebe uburyo itegeko rigena ibihabwa umubyeyi wabyaye mu kiruhuko ryabubantira ubumwe bw'abanyarwanda twese kuko ubu njyewe nkora mu Private SEctor umudamu wanye ntakazi ka Leta nawe agira twembi kandi turatanga uwo musanzu.Mbese igihe twebwe tuzabyara uwo musanzu uzatugeraho biciye mu yihe nzira? Muzansubize Kanda hano umusubize
NTA KOSA EVODE YAKOZE, MUMUVANEHO AMAGAMBO. Kanda hano umusubize
Jye aho nagayiye uriya musenyeri ni kumutekano uburyo yabivuze ngo twunva kuhari!! we se aba muruhe Rwanda kuburyo atawubona? mureke Evodi mumureke, nange iyomba muririya nama ntaba yarangendanye. Kanda hano umusubize
Weho witwa Jono Jonos sinzi wemera Evode hamwe nande, gusa byaba byiza ikindi gihe ugiye wirinda gukoresha ijambo ryo mubwinshi! Ngo "turamwemera". Mwemere kugiti cyawe ureke abandi. Kanda hano umusubize
Inkomoko y'insigamigani "Yihaye kuvodavoda": Kuvuga ngo "Kanaka yihaye kuvodavoda" byaturutse ku mugabo witwaga Evode Uwizeyimana ku ngoma ya Paul Kagame ahayingayinga mu mpera z'umwaka wa 2016. Uyu mugani bawuca iyo babonye umuntu yarigize akaraha kajyahe, yibwira ko afite ibisubizo by'ibibazo byose, ari inshyanutsi ndetse anavugira hejuru nk'inyombya kandi akanubahuka abantu bose, ataretse abamuruta, ibyo byose akabikora yitwaza imico mibi yabyirukanye yibwira ko igezweho. Kuvodavoda ubundi byaturutse ku izina ry'uyu mugabo rya Gikirisitu yafashe abatizwa n'abapadiri ba Kiliziya Gatolika kera akiri umwana ariryo Evode nyine (kuvodavoda). Evode Uwizeyimana rero yakuze ari umuhungu wirarira cyane, yibona ko arusha abantu bose ubwenge. Mu mikurire ye, yize amategeko. Nuko nyuma y'ahagana mu w'i 1994 ubwo u Rwanda rwagwaga mu icuraburindi, uyu Evode Uwizeyimana yaje guhungira ibwotamasimbi kwa ba rutuku. Yarahageze rero nibwo yabonye ko ariwe kamara mu gushaka ibisubizo by'i byari byaragwiririye u Rwanda. Mu mibereho ye aho i bwotamasimbi yabeshwagaho cyane no gusebanya cyane cyane yigira umusesenguzi w'amategeko mpuzamahanga. Mu misesengurire ye, yagiraga imvugo yuzuye agasuzuguro kugeza ubwo yise abari abayobozi b'u Rwanda icyo gihe ko ari "agatsiko k'amabandi". Yazengurutse amashyaka y'abanyarwanda aho ibwotamasimbi, maze arabacagagura si ukwanduranya yivayo arangije yitahira mu Rwanda. Ageze mu Rwanda, mu buryo bwatunguye abo asanzeyo ndetse n'abo asize hanze, aza guhabwa umwanya ukomeye wo kuba umwe mu byegera bya Kagame wari utwaye icyo gihe. Yasanze mu Rwanda hari umuco wo kuganira wakundaga guhuza abanyarwanda baturutse imihanda yose y'isi. Umo muhango wari wariswe "Inama y'umushyikirano" kandi wakundaga kuba cyane cyane mu kwezi k'Ukuboza kwa buri mwaka. Mu nama ya mbere y'umushyikirano uwo mugabo yagiyemo, imico mibi ye ntiyamukundiye kuko yahavuye akoze ibara. Ubwo uwari Umwepiskopi wa Diyosezi ya Byumba witwaga Musenyeri Seriveriyani Nzakamwita yafataga ijambo, yashimye ibyagezweho byose cyane cyane umutekano ku nkiko zose z'igihugu ariko avuga ko mu ngo (mu rugo) umutekano utari mwiza kandi ko ingaruka zagaragaye hagati y'abashakanye, ababyeyi bihekura, abana bicaga ababyeyi ndetse n'ayandi mahano anyuranye yagendaga yiyongera mu rubyiruko. Mu kwicisha bugufi kwinshi Musenyeri yarangije ijambo rye atanze igitekerezo cy'uko ibirindiro by'umutekano byamanurwa bikagera no mu ngo kandi n'abazigize bakabigiramo uruhare runini. Mu gihe uwo muhango w'Umushyikirano wari utararangira, nyirakazihamagarira Evode Uwizeyimana yatse ijambo, bararimuha, maze ahaguruka yinanura ibitugu mu bwirasi bwinshi yari asanzwe azwiho. Nuko abari muri iyo nteko mbonekarimwe baratangira barongorerana mbese nk'aho bakavuze bati noneho uyu mwirasi agiye kuvuga iki. Nuko nawe araterura ati "Murakoze Nyakubahwa kumpa ijambo, hari ikintu mvuga ku cyo bise ku gitekerezo cya Musenyeri Nzakamwita, igitekerezo kikwiye gusenywa". Amaze kugisubiramo, avuga ko abanyarwanda bose batahaga mu ngo. Akomeza agerekaho ko yibaza impamvu Musenyeri Nzakamwita yatanze igitekerezo kandi we nta rugo yagiraga (muri icyo gihe abihaye Imana ntibemererwaga gushaka). Maze mu bwishongozi bwinshi Evode yongeraho ko yenda abantu babimubwira mu isakaramentu ryo kwicuza ibyaha bitaga Penetensiya. Mu bwenge buke yagiraga, yakomeje avuga ko nta hantu ku isi utabona ibibazo nk'ibyo Nzakamwita yari yavuze. Abivugana amakaka menshi ndetse anavangamo ururimi rwa ba rutuku, anaruvuga nabi (zero clime). Mu bari bicaye aho muri iyo ntego, barumiwe, bamwe bazunguza imitwe, abandi babura aho barigitira kubera kumirwa. Mu byababaje abaraho n'uko yahubutse akavuga ko Musenyeri atigeze atanga igitekerezo cy'ikibazo yavuze; Evode uwo yarangije agereranya Musenyeri, umusaza usheshe akanguhe wanganaga na Sekuru wa Evode, amugereranya n'umwana w'ingimbi ngo wari watanze igitekerezo mu buryo bwiza buruta ubwa Nzakamwita. Abari aho bibajije niba noneho Evode yahanzweho, maze uwarukuriye iyo nteko witwaga Makuza amuca mu ijambo ashimangira ko igitekerezo cya Nzakamwita cyumvikanye kandi ko kireba umuryango nyarwanda. Maze amashyi ngo kacikaci. Makuza akomeza amukosora nuko Evode aho kubyumva neza arazurura bya cyane nk'uko byagaragaraga cyane mu mashusho y'ikoranabuhanga yari agezweho icyo gihe. Bityo rero iyo umuntu ahubutse atazi ibyo arwana nabyo, atazi ikimuhatse, ari umwirarizi wa cyane, mu mivugire ye akayombera hejuru kurusha abandi, akibwira ko ariwe kamara...; icyo gihe baravuga ngo yihaye kuvodavoda. Kanda hano umusubize
ako nawr wanditse kuvodavoda ayo magambo yose urabona atonde wayasoma usa evode ntakiza azageza kubanyarwanda njye mbona ari maneko wwabatavuga rumwe na leta mbona kumanya ab evode nonjoro akaba umwanzi wigihugu Kanda hano umusubize
Weho witwa Jono Jonos sinzi wemera Evode hamwe nande, gusa byaba byiza ikindi gihe ugiye wirinda gukoresha ijambo ryo mubwinshi! Ngo "turamwemera". Mwemere kugiti cyawe ureke abandi. Kanda hano umusubize
Ariko muracyatinda kuri Evode koko !?!?!? umuntu wavuze ko "u Rwanda ruyobowe n'agatsiko k'abicanyi n'amabandi" icyo atazababwira ni iki ???? Wait and see Kanda hano umusubize
HARI ABANTU BAKOMEJE KWITIRANYA IBINTU MURI DEMOCRATIE UMUNTU ATANGA IBITEKEREZO BYE UKO BIMEZE KOSE BYABA BYIZA CG BIBI , NONEHO NYUMA HAGIRA UTABYUMVA KIMWE NAWE NAWE AGATANGA IBYE ARIKO ADASESEREZA UWAMUBANJE , NTA PFOBYA , ITESHAGACIRO..... Kanda hano umusubize
Erega baravuga ngo ikinyoma ntikicara ku ntebe kabiri. Amaherezo kiragaragara. Ibyo umuyobozi wa société civile avuga nibyo n'utabibona ni ukwirengagiza. Ingo nyinshi zuzuyemo ibibazo haba mu baturage bitwa ko batajijutse ariko byagera mu bitwa ko bajijutse bigakabya. Io urebye gatanya ziri mu nkiko (iyi ni imibare ifatika umuntu wese yabona) ugira ubwoba. Wareba ubusambanyi bwahawe intebe aho usanga imyanya ikomeye bashiki bacu (abakobwa n'abagore bafite abagabo) bamwe muri bo bagomba guca mu nzira y'ubusambanyi ngo bayibone kandi babikorana n'abafite imbaraga muri iki gihugu, ndetse ugasanga mu ngo zimwe abagabo baratinya kurevura ngo batavaho baregwa ihohoterwa. hari bashiki bacu bagurirwa utumodoka tugezweho n'abagabo bubatse ingo kandi abagore babo bababyariye abana nta n'igare bagira n'ibindi.... Ibyo byose ni ibibera mu ngo zacu Nyir'icyubahiro Musenyeri yakomojeho. ibi kandi bigira ingaruka ku mirerere y'abana bacu bo Rwanda rw'ejo. Iby'uko abayobozi bakuru babeshya H.E byo ngirango na we yarabimenye kuko mu mushyikirano uheruka yababwiye kutamwitirira ibintu byose nkaho ari we ukora wenyine atagira abo bafatanya. Numva yari akwiye gukomerezaho agasezerera abamubeshya batunzwe no kuryoshya akarimi aho gukorera Abanyarwanda nk'uko we abikora akabasimbuza abashoboye. Ikindi abashinzwe communication kwa H.E bari bakwiye kumugira inama yo kuzajya afata umwanya wo kumenya ukuri ku bibera mu Rwanda. Abantu bashobora kumubwiza ukuri ntacyo bamukinze ni : INGABIRE Marie Immaculée n'Abanyamakuru bigenga (ibinyamakuru byandika, Radio na TV byigenga). Aba bantu abahaye umwanya rimwe mu mwaka yagira ishushyo y'ibibera mu Rwanda abo yita ko bamufasha kuyobora igihugu bamuhisha batinya ko yabubikira imbehe. Kanda hano umusubize
Me:Evode. ntakosa,yakoze,ahubwo,yanga'uburyarya,uwo'musenyeri,niryarya,ko'atigeze,avuga,igihe,cya genocide.,ngo,abuze,bagenzibe,kwica,abatutsi. Kanda hano umusubize
ikosa afite ni ukugerageza kubeshya umukuru w'igihugu, ibyo kandi bifite ingaruka mbi kandi nyinshi ku iterambere ry'igihugu cyacu. mugomba kugira imyumvire iteye imbere naho ubundi nyakubahwa Kagame mwaba muri kumutobera. Kanda hano umusubize
Mureke twe guca urubanza rwa ndanze: Président Kagame tuvugira si umwana arabizi kandi arabibona. Ubusugire bw'uRwanda n'abanyarwanda nimwe munshingano ze. Ibirebana n'imvugo ya Mgr nabigereranya no kubona inka ihaka ukavuga ko nitabyara ikimasa izabyara inyana " Mu gihe yavugaga ngo barashima ko umutekano, kuko bumva ko uhari" Mgr hariya ntiyemeza ko uwo mutekano uhari kuko barabyumva ariko ntawo babona. Me Evode kuba yarashubije Mgr mu mvugo itarimo icyubahiro, yashatse kuririra kurwego atazi imitambiko iriho "urwo rwego ni Rumwe Président yasabye kenshi kiliziya Gatolika kumera uruhare yagize muri Génocide ariko bikaba bitarakozwe" Evode yashatse gukina iyo karita kugirango nicamo ayiyitirire. Yisanze yakinnye "Abana b'abakeba" kugirango amenye ukundwa na se(Président Kagame). Kurijye Mgr 50% kuko mumvugo ye ntahamya ibyo avuga. Evode 50% kuko yashatse gupima confiance afitiwe abicishije muri Dossier fragile. Kanda hano umusubize
Uravuga ibyo utazi wowe wiswe @makanzu. uri makanzu koko.! Kanda hano umusubize
Yarikuvugira he yarikuvuga iki ko nawe yahigwaga ngo yicwe? Nyamara kurengera uwavuze imvugo nyandagazi sibyo bimuhesha icyubahiro. Rwose Musenyeri yasubijwe nabi nta mpamvu kandi n'ibibazo yagaragaje birahari mu miryango nyarwanda. Kanda hano umusubize
Nawe arabizi ko atavuze ibyo yavuze, kuko nicyo yashyiriwe mu kazi, ibirungo bye byaba byabonetse agahita yoherezwa mu nkono ya si urw'umwe Kanda hano umusubize
ARIKO MURASETSA MWANSOBANURIRA UKUNTU. UMUNTU YAKWEREKANA YUKO. AKORA NEZA KANDI. AKORA NABI???? UBWOSE. ABAMUKURIYE. NTIBABIBONA??KERETSE NIBA BOSE BAKORA IBIBI. BAGAHISHIRANA!! ARUKO. BIMEZE RERO. BYABA BIBABAJE. IGIHUGU CYABA KIRI MUKAGA! Kanda hano umusubize
ARIKO MURASETSA MWANSOBANURIRA UKUNTU. UMUNTU YAKWEREKANA YUKO. AKORA NEZA KANDI. AKORA NABI???? UBWOSE. ABAMUKURIYE. NTIBABIBONA??KERETSE NIBA BOSE BAKORA IBIBI. BAGAHISHIRANA!! ARUKO. BIMEZE RERO. BYABA BIBABAJE. IGIHUGU CYABA KIRI MUKAGA! Kanda hano umusubize
Evode uwamuhaye uriya mwanya yawumuhaye amuzi neza kandi ibyo yavuze ni ukuri nari kwishima Musenyeri avuze kuri kiriziya mugusaba imbabazi naho ibyingo sinkeka ko ari umwunzi cyangwa umucamanza ubitse dossier zabo zirara zishya naho mwe muvugako Evode yahunze amakimbirane mu rugo rwe muribeshya cyane ahubwo namaze kubona ko hano muri comment umuntu yandika ibyo we yifuriza abandi ko bibabaho evode niba yaraje gutanga umusanzu we sicyo mwamuziza aho abo banyamadini kugeza ubu bakibundikiya abishi nibo question mark Kanda hano umusubize
Me Evode turamwemera, ninumuhanga w'umunyamategeko wabyigiye koko ariko nk'umuyobozi uhagarariye imbaga y'abanyarwanda uzi indangagaciro na kirazira arimo gutanga urugero rubi cyane rwo kubahuka no gucritiqua ibitekerezo abandi batanze atabanje gushishoza. ngira ngo twese nkabanyarwanda ntawe udafite idini abarizwamo, kandi tuzi akamaro kamadini muguteza imbere mumuryango na societe muri rusange nkabantu bagira uruhari rukomeye mugushinga umuryango. ngirango igitekerezo monsegneur yatanze kirumvikana neza cyane kumunyarwanda wumva ikinyarwanda niyo yaba ari umwana ukivuka. ntamuntu uyobewe ibibazo biba mungo iwacu kndi we yisabiraga abayobozi nyuma yo gukaza umutekano wo mugihugu imbere ndetse nohanze hagomba nokureba no kumutekano wo mungo imbere no mumiryango tubamo kugira igihugu cyacu gikomeze kuba kiza no gutera imbere bishingiye kumuryango umeze neza nubwo bitagabanuka 100% ariko Me Evode yubahuka nyakubahwa Mosegneur ngo abimenya gute kandi nta mugoro agira. birababaje kbsa kumuyobozo twemera nka Evode ariko ndashimira Nyakubahwa Makuza wahise amusubiza neza.! Kanda hano umusubize
Mwe muravuga uwababwira urwo twaboneye imbere y'abayobora akarere ka Gasabo ku birebana n'isoko rya Kimironko n'ibibanza bya Rusororo badusaba imisoro ariko ntibabiduhe. Jya narumiwe Kanda hano umusubize
Evode ntacyaha yakoze mwimuhimbira ngo mumucishe umutwe aba bamunenga abenshi in inkomamashyi zishizemo ko zikunda igihugu na leta muri rusange zatunguwe cyane no kuva yarabaye minister yari umu opposant mugihe bo bahatswe kuva kera ntacyo baragabana. nawe se koko ibyabaye byakagombye gukabirizwa mwene aka kageni? Kanda hano umusubize
UBUSE URA MWUBATSE CYANGWA URAMUSENYE MWIZURA IBYAHISE KANDI NTIBIRYA GIKORA.NIGIHUGU NTI CYIBOHOYE BARAHARI.KANDI NABAKIROSHYE NABO BARAHARI. BARAVUGA IBIGOYE UKAVUGA IBIGORI.IBYO BAVUGA NUGUTEKINIKA BIRAHARI.RUSWA IRAHARI HAKORWA IKI NGO IVEHO.ESE WA BA MINISTRE,DEPUTE IMYAKA IRENGA 20 UKABA UGIKORA.NONE SE HARUTABIBONA.ON EST AUTORITE QUAND ON EST AUTORISE. Kanda hano umusubize
Niko bimeze abayobozi benshi babeshya president Kagame,ku kibazo cyo kw'ishyura imitungo y'abaturage amasambu yabo yometswe kw'ishyamba rya gishwati hakaba hashize imyaka ine abaturage batarishyurwa imitungo yabo,ariko igihe nyakubahwa president asura akarere ka rubavu ministiri BIRUTA yabwiye president Kagame ko amafaranga ahari ariko nanubu ntayo turabona,mu icyumweru gishize ubwo inama y'umushyikirano yari hafi kuba baratujijishije baha abaturage nka batanu amafaranga maze igihuha kirakwira ko noneho twishyuwe,ariko nugutekinika kuko byarangiriye aho baduhumaga amaso kugingo tutabaza mu nana y'umushyikirano,ariko noneho turashaka gutanga ikirego kugirango turenganurwe.Imirasire.com mutubarize Kanda hano umusubize
Yemwe erega ngo bavuga ibigondoye umuhoro ukarakara. Yvode ntacyo apfa na Musenyeri. Gusa nuko byamukoze mu Bwonko. Azi ko urugo rwe yarutaye Canada rwaka umuriro. Akaza gushaka ubuzima bushya. Shebuja nabandi bayobozi nubwo mu tabyandika. Turazi hari benshi Zasenyutse Kera. Nugukomeza umuco mubi wo kubeshyana , twerekana ko ntakibazo kandi mu Rugo byacitse. Ngo zirara zaka bwacya Zikazima. Musenyeri rwose warakoze Niwowe wenyine watanze igitekerezo. Abandi ni Abidishyi Kanda hano umusubize
erega urebye ingo hafi ya zose ziri mu manegeka,cyane cyane iz'abayobozi hamwe nabitwa ko bajijutse bize! Kanda hano umusubize
Abanyamakuru namwe muri babi,Yebaba weeeee ndebera iyi foto mwashyize hano ku nkuru,uziko nanjye ubwo ndimukuru duhuye munzira areba kuriya nakwiruka nkakiza ayanjye,none ari umwana bahuye !Ubu ari umusirikare wamucika, mbega Evode... Kanda hano umusubize
Yaba ari musenyeri cg me Evode ntawari ukwiye gushyirwa mu majwi!Hariya ni mu rubuga rw'ibitekerezo aho umuntu avuga uko abyumva bigasesengurwa ikiri ngombwa kigashyirwa mu myanzuro,ibindi byaba ari amatiku no guteranya abantu! Icyo nanjye nemera n'uko ibibazo mu muryango biriho kandi ntibizashira burundu kandi na kera byahozeho bike ugereranyije n'ubu ahanini byakuruwe n'abagore bafashe uburinganire nk'inzira y'ubwigomeke ku bagabo! Kanda hano umusubize
@ john reka kujijisha ngo bombi bafite uburenganzira bwo gutanga ibitekerezo. ikibazo kiri hano ni ugusenya umuntu si ukuba buri wese yaratanze igitekerezo cye. iyo Evode akoresha imvugo irimo ikinyabupfura akagaragaza ko musenyeri yibeshye ibyo yavuze ataribyo yenda nari kumwumva ariko yashubije akanga, atukana wagirango ni umushumba si umuyobozi. Kanda hano umusubize
Ariko Se Ko H E Yibaza Impamvu Badatumira Ingabire Marie Imakurata Kweriwe Wamumenyesha Ukuri Akora Iki Ngo Imaculle Atumirwe Mubyo Biganiro? Murwanda Umunyakuri Ni Umwe H E Na Marie Immacule Nibo Bababazwa Nibyo Abo Bacancuro Bakorera Rubanda Uwiyunze Se Kumabandi Yiwaje Intwaro Ahise Yinjirwa Na Parazite Yitekinika? Rwanda We!! Evode Aryozwe Kubahuka Nyirubutungane Mgr Twubaha Twese Kanda hano umusubize
Niko bimeze abayobozi benshi babeshya president Kagame,ku kibazo cyo kw'ishyura imitungo y'abaturage amasambu yabo yometswe kw'ishyamba rya gishwati hakaba hashize imyaka ine abaturage batarishyurwa imitungo yabo,ariko igihe nyakubahwa president asura akarere ka rubavu ministiri BIRUTA yabwiye president Kagame ko amafaranga ahari ariko nanubu ntayo turabona,mu icyumweru gishize ubwo inama y'umushyikirano yari hafi kuba baratujijishije baha abaturage nka batanu amafaranga maze igihuha kirakwira ko noneho twishyuwe,ariko nugutekinika kuko byarangiriye aho baduhumaga amaso kugingo tutabaza mu nana y'umushyikirano,ariko noneho turashaka gutanga ikirego kugirango turenganurwe.Imirasire.com mutubarize Kanda hano umusubize
Ikibazo Si Ubeshya. H E Amaze Kumenya Ko Abashywa Kuki Adafatira Ingamba Abo Bamubeshya? Kurwaza Se!!!! Hari Abazima Bivuze Iki? H E Nashaka Kumenya Ukuri Azage Abaza Nibibi Bagezeho Babivuge Azasanga Ibibi Aribyo Byinshi Kanda hano umusubize
Icyo mugomba kumenya n uko iyo bavuze ibigoramye imihoro irakara. Kw ikibitiro, Evode ubwe nawe yaje muri uriya mwanya ahunga ibibazo by umuryango we. Kanda hano umusubize
Ese buriya Me Evode uwizeyimana uwavugako yapfobeje jenoside ubwo yasuzuguye ibitekerezo bya nyakubahwa musenyeli uhararanira imibereho yabashyakanye cyane rubanda rugufi Abarokotse ubwo yaba abeshe?ubisuzumye neza wasanga Evode agifite ibitekerezo nkibyo yahoranye akiri muri canada ubwo yihandagaza,akavugango igihugu kiyobowe nagatsiko kamabandi.Evode yarakwiriye kugenda agapfukama, muntebe ya penetensiya Kanda hano umusubize
Muraho basomyi. Mubyukuri mubitekerezo habamo nindanga gaciro .Evode yarihuse kumyaka ye nubumenyi avuga afite ntago bangana nibyo yakoze. Gusa ndakekako abantu bose bavuye hanze gahunda yimutobo itagakwiye kuba iyabava RDC. Nabandi birakenewe ko ibageraho. Rucagu aracyafite akazi ko kwigisha indanga gaciro no koza ubwonko. H.E kagame azi gukosora ibitagenda. Abavodavoda baramubangamira natwe baradusebya. Kanda hano umusubize
Muraho basomyi. Mubyukuri mubitekerezo habamo nindanga gaciro .Evode yarihuse kumyaka ye nubumenyi avuga afite ntago bangana nibyo yakoze. Gusa ndakekako abantu bose bavuye hanze gahunda yimutobo itagakwiye kuba iyabava RDC. Nabandi birakenewe ko ibageraho. Rucagu aracyafite akazi ko kwigisha indanga gaciro no koza ubwonko. H.E kagame azi gukosora ibitagenda. Abavodavoda baramubangamira natwe baradusebya. Kanda hano umusubize
Abanyarwanda mugira amatiku. Ubwo muracyari kuri Evode? Ngo gutekinika Perezida? Ubwo murashaka kumucisha umutwe, ariko ntacyo azaba. Tworoherane. Kanda hano umusubize
Ibyo uyu wa Civil Society avuga nibyo 100%.Abayobozi benshi baba bashaka kwerekana ko bayobora neza,bishakira umugati.Ibibazo bili mu ngo ni byinshi cyane.Imanza za Gatanya,abashakanye bacana inyuma (adultery),abohereza abagore babo n'abana muli Europe,Canada,Usa kugirango basigare mu Rwanda n'inshoreke zabo ku buryo bworoshye,etc... Cyokora nta muntu numwe wakuraho ibibazo isi ifite.Buli gihe twandika hano tubwira abantu ko umuti nta wundi uretse Ubwami bw'imana.Nkuko tubisoma muli Daniel 2:44,ku munsi w'imperuka imana yacu yitwa Yehova izakuraho ubutegetsi bw'abantu ku isi hose kubera ko bwananiwe gukuraho ibibazo isi ifite.Noneho imana ishyireho ubutegetsi bwayo,aribwo bwami bwayo.Ni YESU ubwe uzahabwa ubwo butegetsi bw'isi nkuko tubisoma muli Ibyahishuwe 11:15.Noneho akureho ibibazo byose,harimo urupfu,uburwayi,ubusaza,ubukene,akarengane,ubusumbane,etc...Isi yose ihinduke Paradizo.Niyo mpamvu YESU yadusabye gusenga dusaba imana ngo "Ubwami bwawe nibuze" (Let your kingdom come).Umuntu wese ushaka kuzaba muli Paradizo,agomba kwiga Bible neza agahinduka kandi agashaka imana ashyizeho umwete.Kuko abibwira ko ubuzima gusa ari amafranga,akazi,politike,etc...abo ntabwo bazaba muli Paradizo.Imana ibita abanzi bayo kubera ko bibera mu byisi gusa (Yakobo 4:4).Iyo twandika ibi,tuba dushaka ko namwe mumera nka twe.Mukiga Bible,mukajya mu materaniro ndetse mugakora umurimo YESU yasize asabye abakristu nyakuri bose nkuko tubisoma muli Yohana 14:12.Uwo mulimo ntawundi,ni kubwiriza ubwami bw'imana mbere yuko IMPERUKA iza (Matayo 24:14).Mujye mureba ukuntu twirirwa duhamba abantu bakomeye kandi bali bakize.Mwikishinga abababwira ngo iyo dupfuye tuba "twitabye imana".Ntabwo ari byo.Iyo upfuye wiberaga mu byisi gusa,biba birangiye utazazuka.Ariko abantu bashaka imana bagakora ibyo yadusabye,bazazuka ku Munsi w'Imperuka,bahabwe ubuzima bw'iteka (Yohana 6:40).Mushake ubwami bw'imana Imperuka itaraza.Ibi mubona bibera mu isi (Pollution,climate change,Nuclear arms proliferation,terrorism,etc... byerekana ko Imperuka iri hafi.Wikibwira ngo tuba dukabya.Imana ubwayo niyo yavuze ko kuli uwo Munsi izica abantu bose batayumvira.Byisomere muli Yeremiya 25:33.Ikibazo nuko abanyamadini bashishikazwa gusa n'icyacumi,ntibigishe bene ibi tuba tubabwira.Nyamara byanditse muli Bible.Bakabehsya abayoboke babo ngo iyo bapfuye baba bitabye imana.It is a lie. Kanda hano umusubize
Ariko uriya muyobozi wa Societe civil ufite ikibazoki?gukosora M.Nnzakamwita ntabwo aruguca inkaamabere.turimugihugu gifite ubwisanzure mukugaragaza ibitekerezo.Ubuse wavugako nawe byashobokako NZAKAMWITA/CYANGWA Gatolica bagutekinitse yaba abesha? Kanda hano umusubize
@ mitabu ni wowe ufite ikibazo ahubwo niba warumvise ko evode yakosoye Mgr. uti turi mu gihugu gifite ubwisanzure? kuri wowe kwisanzura bivuga gusuzugura/ gutuka no gupfobya abandi? Kanda hano umusubize
AHA NAWE SUKO BYA MUBABAJE GUSUMBYA ABANDI AHUBWO NUKO ARUMUKOZI WABA PADIRI.ARIKO NUBWO MU RWANDA HABAYE AMAHANO,NTA KINYABUPFURA ABANTU BAKIGIRA MUSENYERI NI NYIRICYUBAHIRO. UBUSE UNDI TWAKUBAHA NINDE? Kanda hano umusubize
Nonese musenyeri bapfobeje ni rukamba cg ni nzakamwita? Kanda hano umusubize
njyewe numva ho nabogamiraho cyaneko ntamibare bose bagaragaje ariko gusa ibyo umuyobozi wa societe civil avuga ndetse n'ibyo Musenyeri yavuze birashoboka ahubwo ababishinzwe nibakurikirane barebe ikibitera mbereyuko basenya umuryango izompamvu arizo kenshyi zivamo ihohoterwa ritandukanye rikorerwa mungo: imirwano yahato mungo, intonganyi zitashira kubashanye, divolce, ziri yongera, kwicya nogukomeretsa kubagize umuryango, guhungabana kubukungu mu muryango, kwiyongera kw'irwara zibyorezo kubagize umuryanga bituruka kuribyo byose.Ihungabana kubana Abana bakomoka mumiryango nkiyo barangwa no Guta ishuri biriyongera, uburaya, kubyara inda zitazwi, kwandura irwara..., kunwa no gucyuruza ibiyobya bwenge babigira umwuga, mayibobo, ibikorwa byurugomo barabiyoboka, ubujura, ubutubuzi, byose bisozereza kugufungwa cg gupfa ect..... Nagirango mbaze M. Evode nabandi murabonako societe nyarwanda ibyobintu bitarimo? ntirengagijeko nahandi kw'isi naho biriho ariko igisubizo cyabyo sukubiceceka Ngo turigutekinika non ubwo uba uri gushora societe uyoboye muri tramatisme iri continuit........ murakoze. Kanda hano umusubize


text:
Igisubizo: Mbese hari ubundi buzima nyuma y’urupfu? Bibiliya ivuga itya: “Umuntu wabyawe n’umugore, arama igihe gito kandi cyuzuyemo umuruho. Avuka nk’ururabyo, maze agacibwa. Ahita nk’igicucu kandi ntarame…..Umuntu napfa, azongera abeho” (Yobu 14:1-2, 14)?
Nka Yobu, ugereranije hafi yacu twese twagiye duhinyuzwa n’iki kibazo. Mu by’ukurii bigenda bite iyo tumaze gupfa? Ubuzima buba burangiriye aho? Mbese ubuzima ni urugi rwikaraga rugenda rugaruka ku isi kugira ngo dusoze neza gukomera kwacu? Mbese abantu bose bajya ahantu hamwe, cyangwa se tujya ahantu hatandukanye? Mbese koko hariho ijuru n’umuriro utazima, cyangwa se n’ibyo twibwira mu mitima yacu gusa?
Bibiliya itubwira ko hatariho gusa ubuzima nyuma yo gupfa, ahubwo habaho ubugingo buhoraho, bwiza cyane ku buryo “Ibyo ijisho ritigeze kureba, n’ibyo ugutwi kutigeze kumva, ibitigeze kwinjira mu mutima w’umuntu, ibyo byose Imana yabiteguriye abayikunda” (1 Abakorinto 2:9). Yesu Kristo, Imana mu mubiri, yaje kuri iyi si, kugira ngo aduhe impano y’ubugingo buhoraho. “Nyamara ibicumuro byacu ni byo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye ni yo adukirisha” (Yesaya 53:5).
Yesu yabaye impongano y’ibyaha byacu kandi atanga ubuzima Bwe bwose kutubera igitambo. Nyuma y’iminsi itatu, yerekana ko yatsinze urupfu, asohoka mu gituro ari mu Mwuka no mu mubiri. Aguma ku isi iminsi mirongo ine kandi ibyo byabonywe n’abahamya ibihumbi n’ibihumbi, mbere y’uko asubira mu buzima Bwe buhoraho, iwe mu ijuru. Mu Abaroma 4:25 haravuga ngo: “Yatangiwe ibicumuro byacu kandi azurirwa kugira ngo dutsindishirizwe.”
Kuzuka kwa Kristo byaramamaye cyane. Intumwa Pawulo yahinyuje abantu, abaza ubwe ababyiboneye n’amaso yabo, kugira ngo icyo gikorwa gihabwe agaciro, kandi nta n’umwe washoboye kuvuguruza ukuri kwacyo. Kuzuka kwa Yesu ni ibuye ry’imfuruka ku myizerere y’Abakristo; kubera ko Kristo yazuwe mu bapfuye, natwe tugomba kwizera ko tuzazurwa.
Pawulo yagiriye iyi nama bamwe mu Bakristo ba mbere, batizeraga: “Ariko ubwo abantu babwiriza ibya Kristo yuko yazutse, bamwe muri mwe bavuga bate yuko nta wuzuka? Niba nta wuzuka na Kristo ntarakazuka” (1 Abakorinto 15:12-13).
Kristo yabaye umuganura w’abasinziriye bazazurwa. Urupfu rw’umubiri rwazanywe n’umuntu umwe, Adamu, dukomokaho twese. Ariko, abantu bose bakiriwe mu muryango w’Imana, biciye mu kwizera Yesu Kristo, bazahabwa ubuzima bushya (1 Abakorinto 15:20-22). Kandi ubwo Imana yazuye umubiri w’Umwami Yesu, n’imibiri yacu niko izazurwa, Yesu nagaruka (1 Abakorinto 6:14).
N’ubwo natwe dushobora kuzazuka, bose ntibazagira rimwe mu ijuru. Guhitamo ni ukw’umuntu ku giti cye muri ubu buzima, kugira ngo amenye ko azajya kubayo ubuziraherezo cyangwa niba atazajyayo. Bibiliya ivuga ko twagenewe gupfa rimwe gusa, hanyuma yaho hakaza urubanza (Abaheburayo 9:27). Abakiranutsi bazajya mu bugingo buhoraho mu ijuru, ariko abakiranirwa bo bazajya mu ihaniro ry’iteka, cyangwa mu muriro utazima (Matayo 25:46).
Umuriro utazima, kimwe n’ijuru, ntabwo ari uburyo bw’imibereho, ahubwo ni ahantu nyaho, h’ukuri rwose. Ni ahantu abakiranirwa bazabonera umujinya w’Imana udashira, uhoraho iteka ryose. Bazababazwa cyane mu buryo bw’umwuka, mu bitekerezo no mu mubiri, ububabare buterwa n’isoni z’ibyo bakoze, ubutamenya n’agasuzuguro.
Mu muriro utazima hagereranywa nk’ikuzimu (Luka 8:31), urwobo rw’ikuzimu (Ibyahishuwe 9:1), cyangwa inyanja yaka umuriro n’amazuku, aho abari yo bazababazwa ku manywa na nijoro iteka ryose (Ibyahishuwe 20:10). Mu muriro utazima, ni ho bazaririra bakahahekenyera amenyo, bigaragaza umubabaro mwinshi cyane n’umujinya (Matayo 13:42). Aho urunyo rwabo rudapfa kandi n’umuriro ntuzime (Mariko 9:48). Imana ntinezezwa n’urupfu rw’umunyabyaha, ahubwo yifuza ko umunyabyaha ahindukira akava mu nzira ze maze akabaho (Ezekiyeli 33:11). Ariko nta gitugu izadushyiraho ngo twumvire; niduhitamo kuyitera umugongo, nta kundi ishobora kubigenza, keretse kuduha ibyo twifuza kwiberamo - tutari kumwe Nayo.
Ubuzima kuri iyi si ni ikigeragezo, n’ukwitegura ibigiye kuza. Ku bizera, ibi ni ubugingo buhoraho, hafi y’Imana. Bityo rero, twakiranuka dute ngo dushobore kubona ubwo bugingo buhoraho? Hari inzira imwe gusa—kwemera no kwizera Umwana w’Imana, Yesu Kristo. Yesu yaravuze ati: “Ninjye kuzuka n’ubugingo. Unyizera n’aho yaba yarapfuye azabaho, kandi umuntu wese ukiriho, unyizera ntazapfa iteka ryose...” (Yohana 11:25-26).
Impano y’ubuntu y’ubugingo buhoraho iteganyirijwe buri muntu, ariko bisaba ko twiyanga tukigomwa ibinezeza bimwe byo kuri iyi si kandi tukiyegurira Imana. “Uwizera uwo Mwana aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w’Imana uguma kuri we” (Yohana 3:36). Nyuma y’urupfu, ntituzagira amahirwe yo kwihana ibyaha byacu, kuko nitureba Imana amaso ku maso, ntituzaba tugifite guhitamo, keretse kuyizera. Imana ishaka ko tuyigarukira bidatinze mu kwizera no mu rukundo. Iyo twakiriye urupfu rwa Yesu Kristo nk’ikiguzi cy’ibyaha byacu byo kwigomeka ku Mana, ntabwo tuba twizeye gusa guhabwa ubuzima bufite intego kuri iyi si, ahubwo tuba dufite n’icyizere cy’ubugingo buhoraho, turi kumwe na Kristo.
Niba wifuza kwakira Yesu Kristo nk’Umukiza wawe, dore isengesho ry’icyitegererezo. Ibuka ko kuvuga iri sengesho cyangwa irindi iryo ari ryo ryose, atari ryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z’ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. "Mana, nzi neza ko nagucumuyeho none nkwiriye igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k’ubw’Ubuntu n’imbabazi zawe bitangaje- impano y’ubugingo buhoraho iteka ryose! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Mbese hari ubundi buzima nyuma y’urupfu?
Shyiraho Igitekerezo!
Subscribe to: Post Comments (Atom)


text:
Rwanda | Gatsibo: abanyamabanga nshingwa bikorwa b’utugali bahawe amahugurwa yo kubongerera ubushobozi
Kuri uyu wa kabiri tariki 25 nzeli, muri Mariott MOTEL mu karere ka Gatsibo umurenge wa Kabarore,hashojwe amahugurwa yari ahuje abanyamabanga nshingwa bikorwa b’utugari, baturutse mu mirenge yose y’akarere uko ari 14.
Aya mahugurwa yateguwe anaterwa inkunga n’ikigo RALGA gishinzwe guteza imbere imiyoborere myiza mu rwego rwo kongerera ubushobozi aba banyamabanga muri gahunda y’imiyoborere yabo ya buri munsi.
Mukagasana Naomie uhagarariye serivisi y’imiyoborere myiza mu karere ka Gatsibo, yadutangarije ko aba banyamabanga nshingwa bikorwa bigishwaga amahame y’imiyoborere myiza, yagize atiâ€muri aya mahugurwa bahawe inyigisho zibongerera ubushobozi mu miyoborere yabo, bigishwaga kandi uburyo bagomba kwakira neza abo bashinzwe kuyobora.â€
Mutesi Karamaga Peace ni umunyanga nshingwabikorwa w’akagari ka Rwikiniro mu murenge wa Rwimbogo,we yatangaje ko ibyo bakuye muri aya mahugurwa bagiye gutangira kubishyira mu bikorwa bibanda cyane ku gutanga service nziza ku baturage bashinzwe kuyobora.
Mu myanzuro yatanzwe mu gusoza aya mahugurwa ku mwanya wa mbere bemeje ko bagiye kurebera ku bandi bakora neza kugirango nabo barusheho kunoza imikorere.
Â


text:
1. Joriji na Se batetse inkoko kuri noheli, haza umushyitsi yenda gushya kandi bumva batari bumuhe, papa joriji ajya kuganiriza umushyitsi naho joriji asigara abitunganya neza ariko abura umunyu ajya mu ruganiriro ahagarara imbere ya se, niko kumubwira ati papa bite ko mbona ureba nk’inkoko bakaranze ikabura umunyu? Se aba yabyumvise ati wowe se ko ureba nk’umunyu uri inyuma y’akabati? Umushyitsi araseka agirango ni urwenya barimo.
2. Umujura yinjiye mu nzu ninjoro yiba ibintu bitandukanye, amaze kubitunda, afungura umuryango yumva ijwi inyuma rya Joriji rivuga gahoro cyane ngo: "Wambabariye ugatwara n’iyi bulletin (indangamanota)" ababyeyi banjye ntibazamenye ko nabaye uwanyuma koko".
3. Umugabo witwa Joriji yasambanyaga umukozi we wo mu rugo, noneho rimwe baryamanye araryoherwa cyane abwira wa mukozi ati "Sha uzi ko uryoshye kurusha nyokobuja !?"
Umukozi nawe n’amasonisoni yiryagagura, abwira Joriji ati: "Nibyo boss kuko n’umuzamu wawe ajya abimbwira ko ndyoshye kurusha mabuja."
4. Joriji n’umukunzi we biteguraga kurushinga, ni uko basohokera ahantu barya agasake nyuma Joriji ati ko nubundi twamaze kwemeranywa kubana wampaye ko uwo uzaheka utamwicisha urume!?
Umukobwa ati nta kibazo, bajya gukodesha icyumba basanga byose byafashwe hasigaye 10 na 11 gusa. Joriji aba afashe 10, nuko umukobwa ati ese baguhaye ikihe cyumba? Joriji nawe ati bampaye mu cyumba cya No 10! Umukobwa ati oya oya oya rwose hariya muri 10 kimwe no muri 11 habamo ibitanda bibi cyane kandi ntabwo hari umwuka mwiza ntitwabasha gukora ibyacu neza, ahantu nkunda kubona ari sawa cyane hisanzuye ni mu byumba bya 7,3,8,6,2 n’ahandi....cyangwa muri 5, 1 na 4 kuko byo bifite n’ibitanda byiza bidasakuza. Ibaze aho uwo mukobwa yamenyeye ibyo bitanda...
5. Joriji n’umugore we bari bagurishije ikawa, ni uko abajura barabatera ninjoro bati "nimuduhe ayo mufite yose cyangwa tubatere amaraso arimo SIDA". Joriji ati "nimumpe iminota ibiri njye hanze mbitekerezeho".
Ni uko yikoza hanze, agarutse arababwira ati "nimuntere ayo maraso nta mafaranga mwabona." Barayamutera barigendera. Umugore asigara arira amubaza impamvu atabahaye amafaranga akemera ko bamutera amaraso arimo SIDA, Joriji ati "humura nari nambaye agakingirizo SIDA ntiyamfata muganga yanyibwiriye ko ukambaye ntaho yamenera"


text:
Burya abakozi bo mu ngo babitse amabanga menshi ya ba shebuja
Mu ngo habaramo ibintu bitandukanye, bitamenwa n’abantu bo hanze, zimwe zirara zishya bwacya zikazima, ahandi ugasanga umugore afite ihabara ku ruhande, abandi ugasanga abakozi ni inshoreke za ba shebuja kandi abantu bo hanze nti babe barabukwa. Amabanga y’urugo atandukanye amenwa n’abakozi bo mu ngo.
Abakozi bakora akazi ko mu rugo bamwe bakunze kwita ababoyi n’abayaya, bamenya byinshi byo mu ngo bakoramo, ku buryo bamwe muri bo usanga abakoresha babo batinya no kubirukan,a cyangwa kubacyaha (...)
Mu ngo habaramo ibintu bitandukanye, bitamenwa n’abantu bo hanze, zimwe zirara zishya bwacya zikazima, ahandi ugasanga umugore afite ihabara ku ruhande, abandi ugasanga abakozi ni inshoreke za ba shebuja kandi abantu bo hanze nti babe barabukwa. Amabanga y’urugo atandukanye amenwa n’abakozi bo mu ngo.
Abakozi bakora akazi ko mu rugo bamwe bakunze kwita ababoyi n’abayaya, bamenya byinshi byo mu ngo bakoramo, ku buryo bamwe muri bo usanga abakoresha babo batinya no kubirukan,a cyangwa kubacyaha iyo bakoze amakosa kubera ko baba batinya ko babavamo.
Abakozi batandukanye bo mu Murenge wa Gatsata, Akarere ka Gasabo mu Mujyi wa Kigali baganiriye na IGIHE batangaje ko ibibera mu ngo zaba shebuje biba birenze uko bagaraga mu nzira.
Amazina yabo twayahinduye, kubera impamvu z’umutekano wabo.
Kadogo amaze imyaka itatu mu rugo akoramo, yadutangarije ko aho akora ari abarokore, dore ko ngo no mu rugo rwabo hari icyumba cyo gusengeramo. ” Iyo ijoro rigeze birahinduka, barara barwana, numva mabuja abwira bosi ngo azane indaya ze”. Ibi ni ibitangazwa na Kadogo.
Fifi ati” Mubuja naramwifatiye aryamanye n’umusore uba mu gipangu cyacu, banabyaranye umwana, kandi Boss (Soma Bosi) ntabyo azi. Niyo nakora amakosa ameze gute ntashobora kunkoraho, yankuye ku bihumbi bitanu, angeza ku bihumbi icumi ngo si nzabivuge”.
Abakozi b’abakobwa cyane cyane, batubwiye ko bagirana ubucuti bwihariye na ba shebuja, ba nyirabuja nti babe barabukwa, bityo bikaba imbarutso y’agasuzuguro imbere ya ba nyirabuja.
Bakomeje batubwira ko, byinshi mu byo baba bazi ku mibanire y’abakoresha babo, bo ntacyo baba babiziho, dore ko hari n’ibyo baba bazi ku mugore/umugabo, mu gihe uwo bashakanaye nta cyo abiziho.
Ese uwawe nta mabanga yaba akubikiye?
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
ven.
03
juin
2011
Abahowe Imana makumyabiri na babiri b’Abaganda, batwibutsa abahowe Imana mu myaka ya mbere ya Kiliziya. Babishe urw’agashinyaguro, bamwe babacagagura ingingo zose, abandi babagabiza inyamaswa, abandi babaca imitwe.
Abagera kuri cumi na batatu muri bo babahambiriye mu miba y’imbingo barakongeza batikiriramo. Muri aba bose harimo abakuru n’abato : Matiyasi Mulumba yari afite imyaka mirongo itanu, Kizito we yari afite cumi n’itatu. Abenshi bari abasore bo mu kigero cy’imyaka cumi n’itandatu na makumyabiri n’ine. Igicumuro cyabo ngo cyari uko ari abantu bakunda gusenga. Baza no kuzira ko bangaga ingeso mbi z’ubusambanyi zari zaraheranye umwami Mwanga n’intore ze.
Abo baziranenge bakomezwa cyane na Karoli Lwanga wari mukuru muri bo, abatiza bane bari batarabatizwa.
Ubugizi bwa nabi bw’umwami Mwanga, bwahitanye abakristu benshi b’abagatolika n’abaprotestanti. Kuva ku wa 15 Ugushyingo 1885 kugeza ku wa 27 Mutarama 18 hishwe abakristu barenze ijana. Umunsi wahebuje iyindi ni uwo itariki ya 3 Kamena 1886, igihe batwikiye abakristu mu miba y’imbingo i Namugongo. Kuva kera kugeza na n’ubu, amaraso y’abazira ukwemera Imana ni Imbuto yera abakristu benshi.


text:
CEP-ULK ni umuryango w’abanyeshuri basanzwe babarurirwa mu itorero rya Pantekoti ry’u Rwanda, ADEPR biga muri Kaminuza yigenda ya Kigali ULK, bakaba barateguye igiterane cy’iminsi ibiri bashima Imana ku myaka 18 CEP-ULK imaze itangiye. Iki giterane kiratangira kuri uyu wa gatandatu tariki 7 Gicurasi kizasozwe ku cyumweru tariki 8 Gicurasi 2016, kikazabera kuri Stade y’iyi Kaminuza iherereye ku Gisozi (ULK).
Uretse kandi kwizihiza isabukuru y’imyaka 18, iki giterane kizanaberamo umuhango wo gushimira ubuyobozi bwa CEP-ULK bucyuye igihe ndetse no gusengera abayobozi bashya, hamwe no kwakira abanyamuryango bashya nk’uko bisanzwe bigenda.
Ndayambaje Celestin uyobora CEP-ULK ya nimugoroba yabwiye ubugingo.com ko biteguye neza iki giterane hamwe na gahunda yo gushimira bakuru babo batangije umurimo mu bihe bitari byoroshye, ubu ukaba waragutse. Ati ‘’ urumva batangiye umurimo ULK ikiba mu gishanga ari bake bitoroshye ariko Imana yagiye yagura umurimo wayo.’’
Iki giterane kizitabirwa n’amakorari nka Jehovah-Jireh CEP-ULK, Korari Besalel ya ADEPR-Murambi/Nyanza-Kicukiro, Korari Turanezerewe CEP-ULK ( abiga ku manywa), Pasteri Zigirinshuti Michel ndetse n’abandi bakozi b’Imana batandukanye.
Korari Besalel ya ADEPR-Murambi
Umuryango w’abanyeshuri b’abapantekoti muri ULK watangiye mu mwaka w’1998, utangira mu byiciro bibiri ni ukuvuga abigaga ku manywa n’abigaga nimugoroba. CEP-ULK yo ku manywa yatangijwe n’abantu babiri ari bo uwitwa Cyuma Jean Claude ndetse na Kiyange Adda Darlene, ubu ikaba yaragutse igizwe n’abanyamuryango 245. Naho CEP-ULK y’abiga ku mugoroba yatangijwe n’abantu batatu aribo uwitwa Karemera Fiston, Dushimimana J de Dieu ndetse na Theogene, nayo ubu ikaba yaragutse igizwe n’abanyamuryango 235.
Korari Jehovah Jireh CEP-ULK


text:
Pricilla ni umukobwa uvukana n’abahungu babiri. We n’ababyeyi be bamaze kwimukira aho Imana yari yabategetse kujya, se yaje kwicwa n’indwara y’umutima kuko aho bari batuye nta vuriro ryahabaga. Nyuma y’urupfu rwe; we na nyina ubuzima bwarabakomereye ndetse banasabwa gukomeza ivugabutumwa uwari umukuru w’umuryango yari yaratangiye banafata icyemezo cyo kujyana baba bana 2 mu kigo cy’imfubyi.
Yagize ati: “Nitwa Priscilla. Nkomoka muri Leta ya "Uttar Pradesh" ho mu majyaruguru y’ubuhinde. Mbana na basaza banjye babiri (2) batoya ndetse na mama. Mu mwaka w’2001, papa yaje kujya ahitwa i KJ Pathrose, mu majyaruguru y’ubuhinde agiyeyo nk’umumisiyoneri wari uturutse muri leta ya Kerala. Imana yamubwiye ko agomba kujya mu cyaro cy’ahitwa Utter Pradesh, ahantu hatigeze harangwa cyangwa kagerwa n’ubutumwa bwiza bw’Imana habe na mba! Nibwo yaje kugana ahitwa Shajahanpur, mu karere kitwa Shajahanpur. Ni mu cyaro cyiri ahantu hitaruye umuriro w’amashanyarazi. Nta vuriro, ibitaro cyangwa amashuri biharangwa. Nta muntu n’umwe wari yarigeze ahagera ajyanyeyo ubutumwa bwiza. Afatanyije na mama wanjye, papa yatangiye avuga ubutumwa aho hantu, bagenda ibirometero hagati ya 15 na 20 bagerageza kugera mu duce dutandukanye tw’icyi cyaro. Imana yatangiye gukoresha ababyeyi banjye imirimo n’ibitangaza. N’ubwo inzitizi n’ababarwanyaga bari benshi muri buri gace bageragamo, ariko ntibyabujije ko imbaga y’abantu bakizwa ku bw’imbaraga zitangaje za Yesu Kristo.
Mu myaka irindwi papa atangiye iri vugabutumwa, habatijwe abantu barenga 200. Buri cyumweru yajyaga kuyobora amateraniro mu mu byaro birenga 10. Mu mwaka w’2008 papa yaje guhura n’ikibazo cy’uburwayi bw’umutima kandi ahantu yari ari nta bufasha ubwo ari bwo bwose bw’ubuvuzi bwahabonekaga, nibwo Imana yaje kumwisubiza.
Nyuma y’urupfu rwe, mama yahuye n’bihe bimukomereye cyane, dore ko yari asigaranye abana batatu (3) yagombaga gutunga kandi nta hantu na hamwe yari afite akura amafranga. Byari bimukomereye kuba yagira icyemezo afata; nyuma y’iminsi mike yari amaze kubona ko nta kundi bigomba kugenda, ko ari we ukwiye kujya afata ibyemezo byose by’umuryango. Umubare munini w’umuryango bamugiriye inama yo kwisubirira mu Buhinde bw’amajyepfo. Ariko bidatinze yaje kumva ijwi atashoboraga gushidikanyaho ry’Imana rimubwira ko agomba gukomeza umurimo papa yari yaratangiye. Nyuma yo gufata icyemezo ntakuka cyo kumvira Imana agakomeza ivugabutumwa rye, yahise ajyana ba basaza banjye babiri (2) mu kigo cy’imfubyi giherereye mu majyepfo y’ubuhinde kugira ngo bige. Kuko jye nari ndi imfura iwacu mu muryango, nasigaranye na mama kugira ngo mufashe ndetse nanjye njya kwiga mu kigo twari duturanye. Abaturage aho mu mudugudu baje kuduha ingano, umuceri, n’izi mpano bityo imibereho yacu muri icyo gihe iba myiza.
Imana yatangiye gukoresha mama cyane ndetse cyane mu buryo bwose bushoboka, agera mu byaro ahantu hatagerwaga. Abantu bari ahantu hatandukanye kure y’ibyo byaro nabo batangiye kujya bamuhamagara kugira ngo abasengere. Buri munsi yazengurukaga mu byaro bitandukanye yigishaga ijambo ry’Imana, anasengera abarwayi. Ubu yigisha Bibiliya mu byaro 20 buri cyumweru. Buri cyumweru ahitwa I Mohummudpur tuhagirira amateraniro yitabirwa n’abantu barenga 100.
Nkimara gusoza amashuri yisumbuye, Imana yambwiye ko nanjye ngomba gukomeza mama na papa batangiye. Ariko nta cyo nabonaga byinjiza (income) kandi basaza bombi bari bakiri kwiga muri cya kigo cy’imfubyi, kuburyo byari binkomereye kuba nafata icyemezo cyo kujya kwiga mu ishuri rikuru rya Bibiliya. Nari mpangayikiye mama kuko numvaga ko atasigara wenyine nta n’undi muntu yari nari mfite wo nyishyurira amafaranga y’ishuri muri iryo shuri rya Bibiliya. Nasabwaga amadorali 500 ku mwaka. Narasenze cyane kugira ngo Imana ice inzira mbashe kwiga. Nyuma, mu kwezi kwa kane (Mata), Pastor K.P.Samuel, umuyobozi w’ikigo cy’ishuri ryitwa “Reachout Theological Seminary”, yaje mu cyaro twari dutuyemo mu rwego rw’ivugabutumwa. Twaragumanye ndetse tuzengurukana ahantu hatandukanye twigisha ubutumwa bwiza. Rimwe, nza kumusangiza ku cyemezo nari narafashe cyo kwiga mu ishuri rya Bibiliya, maze ako kanya ahita ahamagara Dr Abraham Varghese wari perezida akaba n’uwashinze minisiteri y’ivugabutumwa ya GFI ministries ndetse kubw’umutima mwiza yari afite yahise ananyemerera kujyayo kwiyandikisha muri “Reachout Theological Seminary”.
Nindamuka soje kwiga muri iri shuri, nzakomeza umurimo mama na papa batangiye. Munsengere nkomze mbone ubwishyu bw’amafaranga y’ishuri mba nsabwa buri buri mwaka, ndetse munansengere ku bwa mama wanjye n’umurimo w’ivugabutumwa arimo aho namusize, munansengere ku bwa barumuna banjye bari kwiga mu buhinde bw’amajyepfo aho ubu bageze mu mwaka wa 11 n’uwa 7.”
Pricilla.
Gospel4india.org


text:
Ubwoko bw’inkoko zikunze kororwa mungo zo muri africa ntabwo ari ubwoko bwahiswemo cyangwa ngo babukorere ibangurira rya kijyambere. Hari izakomotse muri africa nizo zororwa kandi ntizitabwaho. Nubwo zororwa muburyo butari bwiza, zigira akamaro kanini mu byerekeranye n’ubuzima kandi nizo soko z’ibyubaka umubiri n’amafaranga. Inkoko kavukire zishobora gutanga umusaruro mwiza nuko igihe cyazo cyo kubaho n’umusaruro bigabanuka.
Muri kano gace, tugiykwiga ibyerekeranye n’icyiraro gifite umutekano cy’inkoko , uko zigaburirwa nuko wagenzura indwara zifata inkoko.
Related Posts by Categories


text:
Hifashishijwe igihingwa cya Makadamiya mu mwaka wa 2013 mu Rwanda, kigiye kujya kibyazwamo chocolat,biscuit,amavuta yo kwisiga ndetse na Ice cream, ibi ngo bikazafasha abahinzi biki gihingwa mu kwiteza imbere bo n’imiryango yabo nk'uko byatangajwe na bwana Gatarayiha Nolse Elyse uhagarariye Coperative ya Twihangire Macadamiya ku rwego rw’igihugu ,ibi akaba yabitangaje ubwo yahuraga n’abaturage bakora ubuhinzi bwa Makadamiya batuye mu karere ka Ngoma.
Muri ibi biganiro byari byahuje abahinzi ba Makadamiya bo mu karere ka Ngoma ndetse n’ubuyobozi bwa koperative Twihangire macadamiya ku rwego rw’igihugu , barebeye hamwe uko umusaruro wifashe, imbogamizi bahura nazo ndetse n’uburyo bajya bagezwaho imbuto za makadamiya kuburyo bworoshye.Nyuma y’ibi biganiro aba bahinzi batangaje ko bagiye gukorera hamwe muri koperative kugira ngo bateze imbere iki gihingwa ndetse n’ umusaruro bakuyemo ubashe kubagirira umumaro bityo biteze imbere bo n’imiryango yabo. Bwana Gatarayiha Nolse Elysee uhagarariye Coperative ya twihangire macadamiya ku rwego rw’igihugu akaba yatangaje ko mu mwaka wa 2013 bagiye gushaka imashini zitunganya makadamiya igakorwamo za biscuit,chocolat,amavuta yo kwisiga ayo guteka ndetse na ice cream, bikazafasha mu kugabanya ibi byose byatumizwaga mu mahanga. Nubwo iki gihingwa cya makadamiya kimara imyaka hafi 3 n’igice kugirango umuhinzi atangire kubona umusaruro Gatarayiha akaba asaba abahinzi bose guhinga iki gihingwa kuko isoko ubu ryabaye rigari kwisi hose, kandi kikaba gitanga ubukungu kuburyo bwihuse kuko ikilo ari amafaranga 700.Igihingwa cya makadamiya gihingwa ahantu hose usibye mugishanga, ubusanzwe abantu bakaba bakirya nk’ubunyobwa bikagira ingaruka nzinza k'ubarwayi ba diabette,umutima ndetse nizindi ndwara.
Besabesa Etienne / Izuba Radio
© 2014, Radio Izuba - Powered by Babone K. Salvador


text:
Swazilande
Swazilande (izina mu giswati : kaNgwane, Swatini cyangwa Umbuso weSwatini; izina mu cyongereza : Swaziland cyangwa Kingdom of Swaziland ) n’igihugu muri Afurika y’Iburengerazuba.
Swazilande igizwe n’aba Nguni bahujwe n’ururimi ndetse n’umuco. Bakomoka muri burasirazuba bwo hagati ya Afurika. Mu gushaka kwaguka kwa Nguni, mu binyejana 15 bishize, aba Swazi bambutse uruzi rwa Limpopo batura mu majyepfo ya Tsongaland.
Mu birori bitandukanye, imbyino zihabwa agaciro cyane. Imbyino ya Umhlanga, ni imbyino ibyinwa mu mpera z’ukwezi kwa 8, ubwo abana b’abakobwa baba baramya umwamikazi. Sibhanca nayo ni imbyino y’abagabo babyina hirya no hino mu gihugu.


text:
Umuvugabutumwa Barakagira Pascal abarizwa mu itorero rya Pantekoti ryo mu Rwanda ADEPR, ni umwe mu bantu kuganira nawe bikongeramo ibyiringiro kandi bikarushaho kuguhamiriza ko Imana yabanye n’abatubanjirije n’uyu munsi igikora. Usibanukirwa neza ko Imana ibasha gukora ibiruta cyane ibyo twibwira n’ibyo dutekereza.
Mu kiganiro kirambuye yagiranye na Ubugingo.com, yagarutse kuri bimwe mu bitangaza Imana yamukoreye harimo nko kumurokora urupfu nyuma y’iminsi 20 baramubuze yarahagamye mu giti hejuru y’amazi, ubukwe bwe bwapfuye incuro nyinshi, rimwe we agasara, ubundi umugore we agasara, ubundi akagira ibibazo bitandukanye. Ikindi kimwe muri byinshi ni impanuka ikomeye yahuye nayo Imana ikamurokora n’ibindi byinshi,....
Ubuzima bwe utagize kwizeras byakugora kwakira ko umuntu abasha guca muri ibyo bintu byose akabasha kubaho, ariko nyine ibyo ni iby’abantu kandi Imana irabarenze, ibasha kubikora rwose kandi bikayikundira.
Ngaho uhawe ikaze muri iki gice cy’ubuhamya bwe, urasangamo byose hamwe n’ibindi uzakurikira mu gice gikurikira, Imana iguhe umugisha ku bw’umwanya wawe, ukande wumve ikiganiro kirambuye uko abyivugira. Ubugingo.com turabakunda cyane!


text:
Uwanditse igitabo kitavugwaho rumwe yise “Uzababwire ko uri Umuhutukazi” yahawe igihembo
Umunyarwandakazi Pauline Kayitare aherutse kwegukana igihembo cyitiriwe Laurence Tran kubw’igitabo yanditse afatanyije na Patrick May bise “Tu leur diras que tu es Hutue”, gikubiyemo ubuhamya bw’ibyamubayeho, we n’umunyaryango we, muri Jenoside yakorewe Abatutsi mu 1994; gusa hari benshi bakomeje kujya bagaragaza ko mu bikubiye muri iki gitabo harimo n’ibinyoma.
“Uzababwire ko uri Umuhutukazi”, ni ko umutwe w’iki gitabo usobanuye ugenekereje mu Kinyarwanda, iki kikaba gikubiyemo ubuhamya bwa (...)
Umunyarwandakazi Pauline Kayitare aherutse kwegukana igihembo cyitiriwe Laurence Tran kubw’igitabo yanditse afatanyije na Patrick May bise “Tu leur diras que tu es Hutue”, gikubiyemo ubuhamya bw’ibyamubayeho, we n’umunyaryango we, muri Jenoside yakorewe Abatutsi mu 1994; gusa hari benshi bakomeje kujya bagaragaza ko mu bikubiye muri iki gitabo harimo n’ibinyoma.
“Uzababwire ko uri Umuhutukazi”, ni ko umutwe w’iki gitabo usobanuye ugenekereje mu Kinyarwanda, iki kikaba gikubiyemo ubuhamya bwa Pauline Kayitare wari ufite imyaka 13 mu gihe cya jenoside, muri icyo gihe akaba we n’umuryango we bari batuye mu cyahoze ari Kibuye, aho bose baguye akarokoka wenyine.
Igihembo Laurence Tran cyashyizweho n’umuryango w’umukobwa witabye Imana ku myaka 26 kiramwitirirwa, gitangwa rimwe mu myaka ibiri, kigahabwa abanditsi b’ibitabo babiri batarengeje imyaka 35 bagize uruhare mu kunga imico itandukanye no gufata mu mugongo abagiriwe nabi, yaba ari abakorewe ivangura kimwe n’abahohotewe. Tariki 4 Werurwe uyu mwaka iki gihembo cyashyikirijwe Pauline Kayitare ndetse na Renaud De Heyn, uyu akaba yaranditse igitabo gikubiyemo inkuru ishushanyije yise “Soraïa”.
Tugarutse by’umwihariko ku gitabo cya Pauline Kayitare w’imyaka 31 y’amavuko, gikubiyemo ubuhamya bw’uko yarokotse mu gihe cya Jenoside, amarorerwa yiboneye n’amaso ye nk’igihe biciraga abantu bagera mu 150 mu maso ye, uko yafashwe ku ngufu, kugera ku buzima yaje kubamo nyuma ya Jenoside mu Rwanda, aho yavuye mu 2001 agana mu Bufaransa gukomereza ubuzima bwe ku mugabane w’u Burayi.
Nyuma yo gushyirwa ahagaragara kw’iki gitabo mu mwaka wa 2011, hari benshi bagiye bagaragaza ko bimwe mu bivugwamo ari ibinyoma, cyangwa se hakaba harabayemo kwibeshya.
Uwitwa Habiyambere Antoine uvuga ko yarokotse Jenoside yakorewe Abatutsi kuri ubu uba mu Burayi, by’umwihariko nawe akaba avuga ko akomoka ku Kibuye, nyuma yo gusoma iki gitabo yagaragaje byinshi avuga ko bidasobanutse ndetse we, kimwe n’abandi batandukanye, basabye Pauline Kayitare ibisobanuro ariko kugeza n’ubu ntibarabihabwa.
Ibikemangwa kubyo avuga mu gitabo birebana n’imyigire ye
Bwana Habiyambere agira ati “Mu gitabo cyawe uvuga ko buri gihe wabaga uwa mbere mu ishuri mu myigire yawe y’amashuri yisumbuye, uvuga ko wasoje amashuri yisumbuye mu mwaka wa 1999. Gusa ugaruka mu Rwanda, warangije amashuri mato mu mwaka wa 1995(nk’uko bigaragara mu gitabo cyawe)”, akomeza agira ati “Urabizi neza ko mu Rwanda amashuri yisumbuye yigwa imyaka itandatu, kubw’ibyo wari kuba warasoje amashuri yisumbuye mu mwaka wa 2001 aho kuba mu mwaka w’1999 nk’uko ubivuga! (Ubusanzwe wari kuba uri mu mwaka wa kane w’amashuri yisumbuye)”.
“Mu mwaka wa 2001 wigaga muri Kaminuza Yigenga ya Kigali (ULK), bamwe mu nshuti zanjye barakuzi neza. Wahigaga mu mwaka wa 2 wa kaminuza”, nk’uko Habiyambere yakomeje abivuga, nyuma asaba ibisobanuro Pauline Kayitare kuri iyi ngingo agira ati”Nsobanurira uburyo budasanzwe wakoresheje kugirango utiga imyaka itandatu yagenwe kuri bose mu myigire y’amashuri yisumbuye.” Ati “Niba mbyumva neza wasimbutse imyaka ibiri, wakoresheje uburyo butemewe n’amategeko, urumva nibeshya?”
Habiyambere akomeza asaba Kayitare ibisobanuro mu bikubiye mu gitabo cye agira ati “Mu gitabo cyawe kandi ugaragaza ko warangije umwaka wa 6 uri ku mwanya wa gatanu, ese yaba ari ku rwego rw’igihugu cyangwa ni mu kigo wigagamo?. Niba ari ku rwego rw’igihugu, wari kuba warabonye buruse ya leta yo kujya kwiga hanze y’u Rwanda cyangwa muri Kaminuza Nkuru y’u Rwanda ya Butare (…) ariko wize muri kaminuza yigenga, aho warihirwaga n’Ikigega FARG kuko utari ku rutonde rw’abahawe buruse ku rwego rw’igihugu”, ati “Niba ntibeshye aha naho harimo ikindi kinyoma.”
Ibindi bikemangwa mu buhamya bwa Kayitare
Agendeye ku rubuga rwa Pauline Kayitare rwihariye “http://www.kayitare.com” ariko kuri ubu rusa n’urwahagaze, Habiyambere agira ati”Uvuga ko So ukubyara yavaga ku kirwa cya Nyamunini akaza kukureba buri munsi aho wabaga uri. Nk’umuntu ukomoka Rutsiro, reka nkumenyeshe ko aho harimo intera y’ibirometero birenga 18, ni ukuvuga isaha imwe ugendeye mu bwato bufite moteri cyangwa amasaha ane kuwahagenda yoga mu mazi, nk’umuntu uzi uko Abatutsi bari bamerewe muri kiriya gihe, utekereza ko nta kurya, kunywa no kuryama, bishoboka ko yari kubasha iyo siporo idasanzwe ya buri munsi?”
Ibi bigarukwaho kandi n’uwitwa Uwamahoro Claudine nawe uvuga ko yarokokeye ku kirwa cya Nyamunini aho na Pauline Kayitare yari ari, kubwe asanga ubuhamya bukubiye mu gitabo “Tu leur diras que tu es Hutue” burimo amakabya nkuru menshi kuburyo we asanga yarashatse “gukora filimi y’I Hollywood”.
Uwamahoro agaruka mu gace Kayitare avuga ko ku kirwa cya Nyamunini bafashwaga n’ishami ry’Umuryango w’Abibumbye ryita ku mpunzi, avuga ko aha harimo kubeshya kuko iri shami ritakoreraga kuri kiriya kirwa.
Nyuma yo kuva ku kirwa cya Nyamunini, abari yo bakomeje bagana ku kirwa cya Ijwi ku ruhande rw’icyahoze ari Zaire. Aha naho Uwamahoro ahagarukaho agira ati “Uvuga ko impunzi z’abanyarwanda zahungiye ku kirwa cy’Ijwi zakirwaga nk’”Abacakara”, aha ndasanga aya magambo yawe adahuye n’ukuri ndetse Atari n’ayo kwihanganirwa (…) ntushimira Abashi bo ku Ijwi n’ukuntu batwakiranye amaboko yombi. Niba hari abarokoye ku kirwa k’Ijwi ni ukubera Abashi ku buryo wari ukwiriye kubashimira aho kubasebya.”
Byose mu byagiye bibazwa Pauline Kayitare mu bikubiye mu gitabo cye, kugeza n’ubu ntarabisubiza, gusa igisubizo rusange yatanze yagize ati “Nanditse ubuhamya bimvuye ku mutima ngaragaza ibyo nabonye. (…) Niba mwaraciye mu bihe bikomeye nk’ibyo nanyuzemo, mukaba mwagize ibyo muvuga ntazi n’ishingiro ry’ukuri kwabyo, namwe nimufate umwanya mwandike igitabo gikubiyemo uko mubona ibintu. Kabone niyo iki gitabo cyaba gikubiyemo ibidahuye n’ibyo nanditse, nagisomana ubushake: demokarasi ihumekera mu kugongana kw’ibitekerezo bitandukanye”.
Igitabo “Tu leur diras que tu es Hutue” cyasohotse bwa mbere muri Werurwe 2011 mu Bubiligi mu nzu y’ibitabo yitwa André Versaille , gifite paji 192. Pauline Kayitare yacyanditse afatanyije na Patrick May, uyu akaba ari nawe wafatanije na Yolande Mukagasana mu kwandika igitabo bise “La Mort ne veut pas de moi”.
Kanda hano usome byinshi mu bivugwa ku gitabo “Tu leur diras que tu es Hutue”.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Banyarwanda,
Banyarwandakazi,
Bavandimwe,
Kuri iki cyumweru tariki ya mbere Nyakanga 2012, ni umunsi Abanyarwanda twizihizaho isabukuru y’imyaka mirongo itanu igihugu cyacu kimaze kigenga. Ni kw’itariki ya mbere Nyakanga 1962 Abanyarwanda b’ingeri zose bishyize hamwe basezerera ingoma ya cyami n’iya gikolonize. Ntabwo twabura rero kwishimira intambwe ishimishije imaze kugerwaho, n’ubwo tutakwirengagiza ibizazane byaranze inzira ndende yo kwibohora.
Ngenekereje uko Perezida Kwame Nkrumah yakundaga kubivuga, kwigenga bisobanura ko Abanyarwanda basubiranye uburenganzira bwabo kamere bwo gucunga neza cyangwa nabi igihugu cyabo. Bishatse kuvuga ko Abanyarwanda ari bo ubwabo bagombye kuba muri iki gihe bagena ejo hazaza habo nta kidobya cyangwa rwivanga.
Mu gihe cya gikoloni, URwanda ntabwo rwafatwaga nk’igihugu nyirizina, ahubwo cyari nk’akarima ka ba gashakabuhake, haba mu bukungu, mu mbonezamubano, umuco n’ibindi ; bityo n’Abanyarwanda ubwabo nta burenganzira namba bari bafite ; Rutuku ni we wagenaga byose.
Iyo twizihiza isabukuru nk’iyi y’ubwigenge bw’igihugu cyacu, tuba tunazirikana impirimbanyi zitangiye igihugu cyacu kugirango gisakaremo ukwishyira ukizana kwa buri Muturarwanda.
Ni ngombwa rero guhora tuzirikana ko kugira ngo U Rwanda ruve mu bukoloni rube Repubulika yigenga habaye inkundura yo kwibohora, ndetse zimwe mu mpirimbanyi zihasiga agatwe, ziharanira ko Abanyarwanda bagira ejo heza hazaza.
Iyo dusubije amaso inyuma, tugomba kwemera ko hari byinshi byiza byakozwe bikaba byarahinduye isura y’igihugu n’iy’Abanyarwanda muri rusange. Ariko ngo ntabyera ngo de. Igihugu cyacu cyahuye n’imitingito n’imidugararo mu rwego rwa politiki. Mu myaka yabanjirije ubwigenge, uRwanda rwanyuze mu myiryane n’imvururu. Ubutegetsi bwa cyami ntibwabashije gukemura ibibazo by’ingutu by’ubusumbane hagati y’Abanyarwanda bishingiye ahanini ku moko ; bamwe mu bategetsi b’icyo gihe ahubwo bahembereye inzangano hagati y’amoko.
Ingoma zakurikiyeho mu gihe cya Repubulika ntabwo ari ko zose zabaye miseke igoroye kuko inyinshi muri zo zakomeje gusengasira gahunda y’irondakoko yari imenyerewe ku ngoma ya cyami. Nta n’umwe wari bukeke ko nyuma y’imyaka mirongo itanu, aho kugirango twizihize ukwishyira ukizana abadukuriye baharaniye, ubu dukomeje guhangana n’akarengane n’ivanguramoko rigirirwa abaturage n’abakagombye kubarebera.
Akaminuramuhini mu mahano yagwiririye uRwanda ni jenoside yabaye muri 1994 ubwo Abanyarwanda baritaguye abandi Banyarwanda. Kuva icyo gihe, urwobo rw’inzangano n’urwikekwe hagati y’Abanyarwanda rwarushijeho kwaguka.
Birabaje kubona nta masomo tujya tuvana mu mahano n’amateka mabi twanyuzemo.
Ikibazo cy’amoko cyarushijeho gukariha kuva Inkotanyi zifashe ubutegetsi. Inkotanyi za Perezida Kagame ni umuryango w’abahezanguni kuva ku kirenge kugera ku mutwe. Ubutegetsi buri mu maboko y’agatsiko gakomoka mu bwoko bumwe kuva muri selile ukagera mu biro kwa Perezida wa Repubulika, unyuze mu gisirikare no mu nzego z’ubucamanza.
Koko burya buri ngoma igira uko ibandwa. Habyarimana yari yaravanyeho ibirori byizihiza ubwigenge abisimbuza ibyizihiza kudeta y’uwa gatanu Nyakanga. Kagame nawe ibyo birori yabisimbuje iby’uwa kane Nyakanga mu cyo yise umunsi wo kwibohora (liberation day). Aho kuzirikana ubutwari bw’abatumye uRwanda rugira ijambo mu ruhando rw’amahanga, yihutiye gusibanganya cyangwa gutoba amateka mu rwego rwo kwigwizaho ikuzo, agera n’aho asenya burundu ikintu cyose gishobora kubitirirwa.
Bamaze kuzika burundu ubwiyunge bw’Abanyarwanda, Perezida Kagame n’Inkotanyi ze bigwijeho umutungo w’igihugu bajya gusahura n’uwa Kongo, ari nako batikiza abaturage b’icyo gihugu. Abahezanguni ba Mukotanyi, uhereye kuri Kagame ubwe, babaye ba Mirenge ku Ntenyo b’uRwanda rw’ubu batitaye ku bandi baturarwanda bahindutse ingaruzwamuheto n’abatindi nyakujya.
Mu gihe abo baherwe bivuruguta mu murengwe, ni ko rubanda rutagira n’urwo kwishima ruhatirwa buri munsi gutanga amahooro y’icyama. Igihe abaturage bamwe bambuwe amasambu yabo, abakiyafite bahatirwa guhinga ibihingwa bihita bigurishwa ku masoko yihariwe na ka gatsiko, bityo kakabagavura katitangiriye itama. Ibihingwa ngandurarugo byo bisa nk’aho byaciwe. Ni muri ubwo buryo inzara itari ikirangwa mu Rwanda isigaye inuma kuko umuturage atakemerewe guhinga ibimutunga.
Kubera ko mu miterere yayo ingoma y’Inkotanyi idacana uwaka na demokarasi, buri gihe iba ishishikajwe no guhumbahumba no gucecekesha abatavuga rumwe nayo. Ni uko yafunze mu manzaganya Umuyobozi mukuru wa FDU-Inkingi, Madamu Victoire Ingabire Umuhoza, Perezida wa PS Imberakuri, Bwana Bernard Ntaganda, Perezida wa PDP-Imanzi, Bwana Déo Mushayidi, kimwe n’abanyamakuru.
Igihe Abanyarwanda babonaga ubwigenge, bari bizeye kandi bategereje impinduramatwara mu miyoborere y’Igihugu, nko kwihitiramo abayobozi, kimwe n’amajyambere asaranganyijwe. Ntibyateye kabiri baba barumiwe. URwanda muri rusange ruracyakennye uretse bake banyunyuza imitsi ya rubanda, imyiryane yarakataje, nta bwisanzure nta demokrasi. Igitugu cy’imbunda cyahawe inturo, kirabangamira bidasubirwaho uburenganzira bwa muntu. Ubumwe bw’Abanyarwanda busigaye kwa gacamigani, ubutegetsi bwikubiwe n’akazu. Hari umunyamakuru w’Umunyarwanda wigeze kwandika ati « ya FPR y’abavandimwe batubwiye ntabwo iraza turacyayitegereje ». Bahise bamumena umutwe !
Hejuru y’ibi byose se, turiheba cyangwa ni ugukomeza gushinyiriza ?
Ishyaka ryacu FDU-INKINGI rirasaba Abanyarwanda bose kudacika intege ahubwo bakihutira kuvoma kw’isôko y’abaharaniye ubwigenge ubushake n’ubushishozi bihagije kugira ngo twubake uRwanda ruzira inzigo, ubwikanyize n’ubusumbane. Nk’uko inkundura yo kwigobotora ingoma ya cyami na gikolonize itari yoroshye namba ariko hakaboneka impirimbanyi zitanze tukaba twigenga, ni nako ubu tugomba kwitabira intambara yo kwimakaza demokarasi, ubwisanzure no kwubahiriza ikiremwa muntu. Iyi inkundura isaba ubushake n’ubwitange bwa buri wese.
Harakabaho U Rwanda, harakabaho Abanyarwanda.
Eugène Ndahayo
Perezida w’inzibacyuho
Reba dokima pdf hano


text:
Zaburi 121:1-2
1. "Indirimbo y’Amazamuka. Nduburira amaso yanjye ku misozi, Gutabarwa kwanjye kuzava he?
2. Gutabarwa kwanjye kuva ku Uwiteka, Waremye ijuru n’isi".
Muri iki gitondo ntekereje ku kibazo cy’aho abantu bashakira ubutabazi numva ntangajwe n’Imana.
Hari amagambo nasanze ari ukuri. Amwe muriyo ni akurikira:
1. Nta muntu udakeneye ubutabazi. Abakomeye n’aboroheje bagira abo biyambaza. Abakomeye biyambaza abantu cyangwa inzego bubatsemo ubushobozi bw’ubutabazi. Aboroheje bo bitabaza abakomeye ngo babarengere.
2. Isoko hafi ya zose z’ubutabazi twiringira kandi twiyambaza ntabwo zikemura ibibazo byose duhura nabyo. Urugero: uwo umuntu yakwiyambaza yarwaye indwara ikomeye, siwe umuntu atekereza yarenganye, yapfushije, yatewe n’abajura, yahemukiwe n’uwo bashakanye, umwana we yamunaniye, yashowe mu manza z’amaherere, yagambaniwe, etc.
3. Hari igihe abo twiyambaza mu bibazo badukiza ikibazo kitwugarije akaba aribo bahinduka ikibazo cy’ingutu gituma dukenera ubundi bufasha bwisumbuye. Umuntu agukemurira ikibazo akakubera ikibazo.
4. Umuntu amenya neza inshuti nyayo iyo ahuye n’ikibazo gikomeye. Nasanze Ibisubizo biduha kugwiza ubwinshi bw’inshuti ariko ikibazo kigafasha umuntu kumenya inshuti nya nshuti. Na none kandi aho kugwiza inshuti zo mu gihe cy’ibisubizo ariko mutazabana mu bibazo, ni byiza ko umuntu yabaho nta nshuti kuko inshuti nyazo zikenewe mu bibazo.
5. Isôko y’ubutabazi yizewe itari Imana ya Isirayeli ntibaho. Niba ariyo urambirijeho, ukureyo amaso kuko izagutamaza.
6. Gutabarwa kwanjye kuva ku Uwiteka. Ibi nibyo bimpa gutuza, niyo mpamvu ntekanye no hagati mu bibazo. Nawe niko bimeze? Byibazeho cyane kd ufate ingamba none zikuganisha ku isôko y’ubutabazi.
Umunsi mwiza kuri twese!
Dr Fidèle MASENGO, Umushumba Foursquare Gospel Church Kimironko masengof@yahoo.fr


text:
Hari indi nshuti nka Yesu yakunda abayihinyuye ?
Kwitangira umuntu w’umunyakuri, nubwo yaba ari inshuti yawe magara byagorana, kugira ngo umwigurane ikintu cy’agaciro gihenze kurusha ibindi (Gutanga ubuzima bwawe).
Noneho tekereza umuntu w’umunyabyaha utanakwemera? Hari ubwo umuntu atekereza kuri uru rukundo ugasanga rutangaje, ntabwo rusanzwe!
Uyu ni Yesu wabashije gukora ibi wenyine. Bibiliya itubwira ko Yesu yaje mu be ariko ntibamwemera, Yohana 1:11, ntabwo byoroshye gusobanura urukundo Yesu yakunze umuntu, uko byamera kose ruratangaje! uziko abo yari aje gucungura batigeze bamutega amatwi, ahubwo bamugiriye nabi, banga kumwitaho, baramusuzugura! Wenda ari umuntu yahita abivamo. Umuririmbyi yaravuze ngo baramusugura ntibamwemera, akomeza avuga ngo hari indi nshuti nka we se yakunda abayihinyuye?
Yaje abizi neza ko umuntu yanduye ndetse kubw’icyaha yatandukanyijwe n’Imana, icyari kimuzanye rero kwari ukugira ngo amuhuze nayo, urukundo rwe rwinshi rwamuteye kwemera kumwitangira nubwo yari mubi ndetse atanamwemera, uwo yitangiye nta wundi nijye nawe.
Mbere yo gufasha umuntu cyangwa kwifatanya nawe harubwo ubanza kubaririza amakuru ye, ngo wenda atazagushyirisha mu kaga nyuma. Iyo usanze umuntu avugwa nabi, mbese afite amateka mabi uhita uhindura ukirebera uwo abantu bakunda kwita umwana mwiza.
Yesu ajya kuza mu isi we yari adufiteho amakuru ahagije y’ububi bwacu, icyo aho kumuca intege nicyo cyamuteraga ishyaka ryo kubisohoza.
Yirengagije ububi bwacu yemera kuducungura, byari bigoye ariko yarabishoboye.
Umusaraba ntabwo cyari ikintu cyo kwisukirwa, ubusanzwe wabambwagaho abagome n’ibisambo, aho niho babambye Yesu kandi abamubambye ni twe yari yaje gucungura.
Ubwo yari agiye gupfa yaravuze ati”birarangiye” nuko acurika umutwe umutima uraca. Mariko 19:30, Yesu yarangije kuducungura nubwo byari bigoye, abamwizeye bose kuri ubu yabahaye ubushobozi bwo kuba abana b’Imana.
………”Icyakora abamwemeye bose bakizera izina rye yabahaye ubushobozi bwo kuba abana b’Imana.” Yohana 1:12
Umurimo Yesu yakoze ukwiriye kubera abakristo isomo
• Kubabarira abatugiriye nabi
• Gukunda abatwanga
• Kwitangira umurimo w’Imana no kwitangira abandi
Ntabwo ari ukubivuga gusa ahubwo dukwiriye no kubishyira mu bikorwa Yesu akatubera ikitegererezo. Imana iguhe umugisha!!